Музда йиқилган ўзбек Москва полициясидан нега ўлик чиқди? - BBC O'zbek\nМузда йиқилган ўзбек Москва полициясидан нега ўлик чиқди?\nImage caption Баҳодир Қўчқоровнинг нима сабабдан ўлгани борасида бирон расмий сабаб кўрсатилмаяпти\n14 декабрь куни Москва вилоятининг Домодедово шаҳри полиция бўлимида этник келиб чиқиши ўзбек бўлган Баҳодир Қўчқоровнинг ўлиги чиқди.\nУч кун ичида бутун Россия матбуотида мазкур ҳодиса юзасидан турли хабарлар тарқади. Бош сарлавҳаларда "гиёҳванд ўзбек" полиция бўлимида шахсини аниқлаш чоғида вафот этганини ёзилди.\nАввалига маст ҳолатдаги касалхонага келтирилган муҳожир касалхонага ётишдан бош тортганини ёзган матбуот икки кун ичида марҳумни гиёҳванд дея тасвирлай бошлади. Илк хабарларда унинг тутқаноқ касалидан вафот этгани билдирилган эди.\nМарҳумнинг қариндоши Би-би-сига билдиришича, 43 ёшли Қўчқоров Баходир Шахобиддинович тожикистонлик ўзбек бўлиб, иккита фуқароликка эга эди. Фожеа содир бўлган куни ҳам марҳумнинг ёнида Россия ва Тожикистон паспортлари бўлган.\nХўш, ёнида паспорти бўлган кишини касалхонадан полиция бўлимига олиб бориб шахсини аниқлашнинг нима зарурати бор эди?\nИлк маълумотлар 15 декабрь куни Россия Федерациясининг Тергов қўмитаси ва Ички Ишлар Вазирлигининг Москва вилояти бошқармаси сайтлари томонидан берилди.\n"14 декабрь куни Тожикистон фуқароси касалхонага ётишдан бош тортгани учун полиция бўлимига олиб борилган ва шахсини аниқлаш чоғида вафот этган. Суриштирув ишлари давом этмоқда" дейилади Тергов қўмитасининг расмий сайтида.\n"Домодедово туман касалхонаси қабулхонасига гиёҳванд модда таъсиридаги Ўзбекистон фуқароси келтирилган ва касалхонага ётишдан бош тортганлиги учун полиция бўлимига олиб борилган. Шахсини аниқлаш чоғида тутқаноқ касали тутиб вафот этди", деб ёзди Ички Ишлар Вазирлигининг Москва вилояти бошқармасининг расмий сайти.\nБиз марҳумнинг яқинлари билан гаплашишга муваффақ бўлдик.\nУларнинг ҳикояси матбуот тарқатаётган маълумотлардан фарқ қилади. Марҳум аммасининг ўғли, Россияда истиқомат қилувчи Худойшукур Холматовнинг айтишича, воқеа Баҳодир аканинг йиқилиб тушганидан бошланган.\n"Баҳодир акам ўша куни музда сирпаниб орқаси билан йиқилганди. Ҳушидан кетган экан, кўчада кўрган руслар "ҳамюртингиз йиқилди" деб ўша ердаги ўзбекларни чақирган. Яқинлари етиб бориб, ёрдам кўрсатган. Тўғри, эпилепсияси бор эди. Йиқилганда ҳам тили орқага кетиб қолган экан. Жиянимиз қошиқ билан тилини тортиб, ўзига келтирган. Кейин "Тез ёрдам" чақиришган. Яқинлари ҳеч бирининг хужжатлари жойида бўлмагани учун касалхонага бирга боришмаган. Россия фуқаролигини олган, ўзи шифокорга кўриниб қайтиб қелади, деб ўйлагандик. Бироқ Баҳодир Қўчқоров шифохонадан полиция бўлимига олиб кетилган," - дейди у.\nЖаноб Холматов ўз қариндошининг гиёҳванд моддалар таъсирида бўлгани борасидаги хабарни рад этади.\n"Баҳодир акам оз-моз ичиши мумкину, лекин ҳеч қачон гиёҳванд моддаларга яқин йўламаган. Полициячилар чўнтагидан топилган носни асос қилиб олишди, шекилли. Нос гиёҳванд модда эмаску!"\nМазкур воқеа юзасидан Россия Федерациясининг Ички Ишлар Вазирлиги Москва вилояти бошқармаси Би-би-си сўровларига ҳеч қандай маълумот ва изоҳ бермаяпти.\n"Иш ҳали ёпилгани йўқ, тергов ишлари кетаяпти," - деди бошқарма қабул бўлими ходими. У ўзини таништиришдан бош тортди.\nДомодедово шаҳар касалхонаси қабулхонасидан эса "Бу масала юзасидан Ички Ишлар Вазирлигига мурожаат қилинг," - деган жавобни олдик.\nҚабулхона бош шифокор билан боғланишимиз юзасидаги илтимосни ҳам рад этди.\n17 декабрь куни Баҳодир Қўчқоровнинг жасади Тожикистонга олиб борилиб тупроққа қўйилди. Баходир Қўчқоровнинг энг яқин қариндошлари жасадни Россиядан олиб кетишган. Суд тиббий экспертизаси ўтказилмади.\n"Ўзбекчилик, текширтириб ўтиришмади. Шусиз ҳам жасад уч кун сарсон бўлган эди," - дейди марҳумнинг қариндоши.\nАммо у бу воқеани очиқ қолдирмоқчи эмас. Мазкур иш юзасидан инсон ҳақлари фаолларига мурожаат қилди.\n"Музда тойиниб йиқилган одам полиция бўлимида ўлиб кетаверса, бу нима деган гап? Бунинг устига Россия фуқаролигини олган, оқ-қорани таниган одам бўлса," - дейди у.\nМарҳум Баҳодир Қўчқоров оиласи, уч нафар фарзанди билан Москва шаҳрида савдо билан шуғулланиб келган.\nБу воқеа Россияда полиция бўлимида қурбон бўлган ўзбеклар билан боғлиқ биринчи ҳодиса эмас. Муқаддам Хабаровск, Владимир, Ростов, Петербург вилоятлрида ҳам полиция бўлимидан ўзбек муҳожирлар жасадлари чиққан.


Ниҳоят ўзбек мультипликаторлари ўзига хос, мутлақо ўзга йўналишдаги, 3D форматидаги янги мультфильмни кичкинтойлар эътиборига ҳавола қилди. Алишер Навоий номидаги киносаройда бўлиб ўтган премьерада асар ҳақида ижобий фикрлар билдирилди.\nМутахассислар сўнгги 10-15 йил ичида яратилган энг яхши мультфильм деб баҳолаётган, "Автосаргузаштлар" деб номланган фильмнинг асосий қаҳрамонлари – Ўзбекистонда ишлаб чиқилаётган автомобиллар.\nИжодкорлар бу орқали бирдан икки қуённи кўзлаган: ҳам фильм яратиш, ҳам болалар онгига шу давлатда ишлаб чиқарилган автомобилларга муҳаббат уйғотиш. Айтишади-ки, 20-30 йил кейинги тақдирини ўйлайдиган автоконцернлар ўз автомобиллари кўринишидаги ўйинчоқлар ишлаб чиқаркан. "Автосаргузаштлар" ҳам келажакни ўйлаб қилинган пухта сиёсатнинг бир кўриниши бўлса ажабмас.\nДраматург Исмоил Шомуродов сценарийси асосида, режиссёр А. Ҳайдаров раҳбарлиги остида яратилган фильмнинг ўзига хослиги шундаки, ижодкорлар мамлакат мультипликация соҳасида мустаҳкам ўрнашиб олган қоидалар, стериотипларни парчалаб, янгича тасвирий ечим, янгича ифода услуби, янгича ғояни қўллаган.\nСир эмас, ўзбек мультипликацияси собиқ совет тузумининг ушбу санъати таъсири ва назоратида ривожланди. Мустақиллик йилларида ҳам ушбу йўналишда сезиларли ўзгаришлар қилинмади. Биргина ўзига хослик – беқасам чопон кийган, қориндор, белбоғ таққан, оёқлари чўпдай қаҳрамонлар. Ўзбек мультипликациясининг бор-йўқ ўзига хослиги шунда иборат эди.\nДарвоқе, яна бир ўзига хослик бўлган – мустақиллик йиллари даврида бир муддат "Ўзбекфильм"нинг мультцехи миллий эртакларни саҳналаштириш байроғи остида фақат фирибгарлар, ёлғончилар, алдоқчилар тўғрисида фильмлар яратган эди. Қизиғи, уларда салбий қаҳрамонни алдоқчилик орқали жазолаш ижобий хислат сифатида баҳоланган. Балки шундандир, бугун жамиятда товламачилик, фирибгарлик жиноятлари нисбатан кўп. Буни куни кеча ўтказилган брифингда ИИВ вакили ҳам алоҳида таъкидлаб ўтди.\nБолалар ва катталарнинг вақт тўғрисидаги тушунчаси ҳар хил. Шуни эътиборга олган ҳолда, болалар диққатини жалб этиш мақсадида қайд этилган асар ижодкорлари ҳозирча 6 қисмдан иборат фильмнинг ҳар бир қисмини уч ярим дақиқадан оширмаган. Асосийси, "Автосаргузаштлар"да воқеалар тезкор кечади, қаҳрамонлар кексайиб қолган, бетоб инсон каби минг ўйлаб, ўзини авайлаб ҳаракат қилмайди.\n"Автосаргузаштлар" биринчи ўзбек 3D мультфильми дейилаётганига қарамай, илгари ҳам бу услубда асарлар ишланган. Хусусан, 2017 йилда ишлаб чиқарилган "Кенжа ботир" фильми. У фильмларнинг яратилиш услуби янги бўлишига қарамай, ифодаси, ғояси эскича эди. Фильмлар динамикаси ҳам суст бўлган. Шу сабабли ёш томошабин эътиборини қозонмади.\nАйтиш лозим, замонавий воситалар тўғрисида бўлишига қарамай, "Автосаргузаштлар" миллий заминдан узоқлашиб кетмаган. Унда миллий қадриятлар, бироз насиҳат, озроқ кулги уйғунлашиб кетган. Бу эса ижодкорларнинг аниқ бир йўналишда тажриба қилишдан чўчиганини кўрсатади. Яъни тўлиқ насиҳатбозлик ҳам, борича кулгили ҳам эмас.\nПремьерадан чиқишда мухбирлар икки яшар қизалоқни гапга солиб, фильм ҳақидаги таассуротларини билишга уринаётганининг гувоҳи бўлдим. Ўз фикрини гапга солиб айтишни уддалолмаётган қизалоқ:\n"Машиналар тез юраркан", - деди.\nБу мазкур фильм ҳақида айтилган энг адолатли фикр ва мақтов бўлса керак. Чунки қаҳрамонларнинг тезроқ юриши ўзбек мультипликация соҳасидаги энг катта ютуқ.


"Металлург" янги футболчиларни таништирди\n27 февраль, 2018, 22:42\nҚибрайдаги ўқув-машғулот масканида янги мавсумга тайёргарлик кўраётган Бекободнинг “Металлург” жамоасида бугун клуб сафига келиб қўшилган янги футболчиларни таништириш маросими бўлиб ўтди. Бу ҳақда клуб матбуот хизмати хабар бермоқда.\nЖамоа бош мураббийи Андрей Сергеевич Шипилов бу хусусда тўхталар экан, ўтган йилги таркибдан фақат 8 нафар ўйинчи қолганлигини, таркиб амалда бутунлай янгиланганлигини қайд этди.\nАммо бу ҳолат жамоанинг олдига қўйилган вазифасини уддалашида баҳона бўлмаслигини, “Металлург” Суперлигада муносиб иштирок этиб, мухлисларини чиройли, ҳужумкор ўйини билан хурсанд этишга тайёр эканлигини таъкидлади.\nЎФА Профессионал футбол лигасида “заявка” жараёни якунига етиб бораётган бир пайтда “Металлург” ўз таркибига яна бир ўйинчини қўшиб олди. Бу “Машъал” (Муборак) жамоаси посбони Жавоҳир Илёсовдир. Ўтган мавсум бекободликлар томонидан тепилган иккита пенальтини қайтарган Илёсов “Металлург”да 35-рақамда майдонга чиқадиган бўлди.\nЎз навбатида бу йилдан эътиборан “Металлург” ПФКнинг мавсум учун спорт кийимлари ва ўйин либосларида ҳам ўзгаришлар бўлганлиги маълум қилинди. Эндиликда бекободликлар “Аdidas” спорт либосларида майдонга чиқишади.


Қирғизистонда Конституцияга ўзгаришлар киритишга доир референдум ниҳоясига етди\n20:48 / 11.12.2016\nҚирғизистонда Конституцияга ўзгаришлар киритишга доир умумхалқ референдум ва маҳаллий кенгашлар сайловлари соат 20:00да ўз ишини тугаллади. Бу ҳақида мамлакат МСКнинг матбуот хизмати маълум қилди.\nБугун, 11 декабрь куни Қирғизистонда Асосий қонунга ўзгаришлар киритиш бўйича умумхалқ референдум бўлиб ўтди. Жорий Конституция 2010 йилда собиқ давлат раҳбари Курманбек Бакиев режими қулагандан кейин қабул қилинган.\nРеферендум мамлакат парламентига кирувчи бир қатор партиялар ташаббуси билан ўтказилди ва президент Алмазбек Атамбаев томонидан қўллаб-қувватланди. Ўзгаришлар муаллифларининг таъкидлашича, асосий мақсад ҳукумат тармоқлари орасидаги мувозанат ва мамлакатдаги парламентаризмни мустаҳкамлаш бўлиши керак.\nРеферендум билан бир қаторда бугун мамлакатдаги 405 аҳоли пунктида маҳаллий кенгашлар сайловлари ҳам бўлиб ўтди.\nҚирғизистон референдум маҳаллий кенгаш сайловлари поён


Исажон Султон. Интернет адабиёти\nЙигирма биринчи аср сўнггида инсониятга тақдим этилган ҳайратланарли восита – Интернет маданиятимизга, санъатимиз ва адабиётимизга қай даражада кучли таъсир қила олади, у таъсир яхшими-ёмонми деган баҳслар анчадан бери давом этиб келмоқда.\nМодомики, гап Интернетнинг адабиётга ва адабий муҳитга таъсири ҳақида борар экан, у ҳолда мазкур ҳодисанинг таҳдидли томонлари билан бирга, яхши томонларининг кўплиги, бошловчи ижодкорлар учун ҳам, профессионаллар учун ҳам ўнғай восита экани ҳақида гапиришимиз керак.\nАдабиёт интернетга кўчиб ўта бошлаганига бир неча йил бўлди, холос. Лекин шу ҳолатнинг ўзиёқ келажакда босма нашрлар ва Интернет адабиёти орасидаги чегара йўқолиб, адабиёт Интернетга тамомила кўчиб ўтса нима бўлади, деган хавотирларга олиб келди.\nМазмунан қарасак, Интернетнинг адабиётга таъсири, бор-йўғи, икки омилдан иборат. Биринчиси – кўп йиллардан бери яккаҳокимлик қилиб келаётган қоғоз ва матбаа саноатининг четга сурилиши. Иккинчиси, адиб билан ўқувчи орасидаги масофанинг (шунингдек, нашриёт ва китоб савдоси номи остидаги тижорий воситачининг) йўқолиши.\nИнтернет адабиётидаги барча янгиликлар, асосан, мана шу икки омил туфайлидир. Яъни интернет – адабиёт учун янги бир мавжудлик ҳудуди, ёзувчини-асарни-ўқувчини айни онда бир жойга келтира оладиган янги макондир. Интернетга кўчган адабиёт янги жанрларни ёки маданий ўзгаришларни пайдо қилмайди, замонавий технологик имконлар туфайли адабиёт маконини ўзгартиради, холос.\nБизлар кўп йиллардан бери китоб ортидаги ижодкорни ва гоҳо телевизор экранида кўриниб турадиган ижодкорни таниймиз. Лекин Интернетдаги ижодкор тамомила “бошқа”, имконлари чексиз ижодкордир. У асарини ўзи хоҳлаган шаклда, ранг ва дизайнда, хоҳлаган безаклари билан эълон қила олади, изоҳлар киритади, айни вақтнинг ўзида таҳрир ҳам қила олади. Айни вақтда ўқувчининг фикрларига, ижтимоий ҳодисаларга муносабат ҳам билдиради, масалан, шу дамда нимани ўйлаётганини ҳам билдира олади. Ўқувчи эса муайян асар юзасидан истаган вақтида адиб билан мулоқотга киришиши, мулоҳазаларини баён этиши, ҳатто махсус дастурлар орқали юзма-юз мулоқотга ҳам киришиши мумкин. Мулоқотнинг ривожи шу тарзда юз беради ва “фаол ўқувчи”ни пайдо қилади. Бунинг яхши томонини кўра олишимиз керак. Айнан шу боис “йўқолган ўқувчи”ни топиш имкони пайдо бўлади. Чунки, жамиятда рўй берган турли ижтимоий метаморфозалар оқибатида ёзувчи ўзининг ўқувчиси ҳақидаги аниқ тасаввурини йўқотиб қўйди. Ёзувчи феноменининг бетакрорлиги айнан унинг истеъдодида, дунёни “учинчи” (яъни басират) кўзи билан кўра олишида бўлгани ҳолда, оммавий тижорат адабиётидан (детективлардан, ишқ-муҳаббат қиссаларидан ва б.) “қочиб”, асосан, “ўзлари учун”, тор адабий давра учун ёза бошладилар. Баъзан мана шу ҳолат умумий қоида тусини олиб, поп-маданият ҳамда санъатнинг агрессивроқ бошқа турлари томонидан сиқиб чиқарилаётган адабиёт умрининг тугаши ҳақидаги тахминларни ҳам келтириб чиқармоқда. Лекин бу ерда гап адабиётнинг тамом бўлишида эмас, ўқувчидан узилиб қолишида кетмоқда. Чунки, ёзиш жараёнида адиб ўқувчини, мутолаа жараёнида ўқувчи адибни тасаввур қилади. Муаллиф бўшлиққа хитоб қилиши сира мумкин эмас. Шу нуқтаи назардан қарасак, адабиётнинг Интернетга кўча бошлаши янги ҳодисаларни, ўз ёзувчиларини кутаётган янгидан-янги ўқувчилар қатламларини очиши мумкин. Тўғри, ўқувчиларнинг асосий қатлами ҳозирча Интернет билан унча таниш эмас. Лекин тараққиётнинг бугунги суръатига қараб, бир неча йилдан кейин Интернет худди телевидение каби кундалик эхтиёжга айланиши мумкинлигини эҳтимолдан соқит қилиш қийин. У ҳолда, ҳозирги Интернет қўлланувчиларни сираям “олақуроқ оломон” деб атаб бўлмайди, улар – эртанги куннинг постиндустриал жамиятининг илғор қисми, йигирма-ўттиз ёш орасидаги бугуннинг ёшлари эртанги куннинг профессионалларидир.\nШунингдек, интернет янги, ҳали нотаниш муаллифларнинг пайдо бўлиш маконига айланиб бораётир. У – ўз услубини ва сўзини айтишни эндигина ўрганаётган ёшлар учун машқ майдони, шунингдек, машаққатли шу юмушни эплай олмаганлар учун ҳам тинчгина, беташвиш бир макон ҳамдир.\nИнтернетдаги асар босма асардан бошқача қиёфага эга. Китоб бир неча ой ичида босилиб, шундан кейингина адабий мутахассисларга ва ўқувчиларга етиб боради. Бунинг учун орада катта маблағ сарфланади, у сарфнинг охирги ҳалқаси ўқувчи ёки танқидчидир. Ўқувчилар китоб янгиликларидан хабардор бўлишлари учун муттасил китоб дўконига кириб туришлари ёки ўша янгиликлардан хабардор қилиб турадиган бошқа нашрларни сотиб олишлари зарур. Етти юз миллиондан ошиқ кишини бирлаштирган Facebook ёки Twitter каби ижтимоий тармоқларда китоб рекламаси жуда осон иш. Киши ўтирган жойидан жилмасдан у китоб билан танишиб чиқиши, мутахассисларнинг ёки ўқувчиларнинг фикрларини ўрганиши, муносабат билдириши мумкин ва ҳоказо.\nЮксак адабиётга келсак, бу ўринда аҳвол бошқачароқ. Фаоллик нуқтаи назаридан қарасак, Интернет ўқувчилари кўпроқ “иккинчи даражали” адабиёт эканини, тақдим қилинаётган асарларда дилетантлик, такрорлар ва тақлидлар кўплигини кўрамиз. Лекин кимдир қайсидир саҳифага нимадир ёзса, бу ҳали уни кишилар ўқийди ва юксак санъат намунаси сифатида қабул қилинади, дегани эмас. Мўътабар нашрларнинг электрон саҳифаларидан ёки кутубхоналардан ўрин олиш учун ўша нашр талаблари асосида саралаш босқичидан ўтиш лозим. Яъни адабий ҳаётнинг асосий марказлари – журналлар, танловлар ва ҳоказолар Интернетга кўчиши билан уларнинг аҳамияти камайиб қолмайди, балки ортади.\nШундай экан, у ҳолда нашрларнинг умри нечук ниҳоя топсин?\nИнтернет ҳозирча китоб ва нашр индустрияси билан жиддий рақобат қила оладиган кучга эга эмас, аксинча, босма адабиётни тўлдириб, уни тарғиб қилиш вазифасини бажармоқда. Буни Интернетда параллел равишда мавжуд адабий нашрларнинг сайтлари мисолида кўрса бўлади. Масалан, Ўзбекистон Ёзувчилар уюшмасининг, “Шарқ юлдузи” журнали интернет “клон”лари ҳам расмий саҳифа кўринишида, ҳам Facebook ижтимоий тармоғида муваффақият билан фаолият олиб боряпти. “Шарқ юлдузи” журналининг ижтимоий тармоқдаги саҳифасига уч ойда икки минг киши аъзо бўлгани бунинг исботи. Турли нашриёт-ижод уйларининг Интернет-саҳифаларида чоп этилган китоблар ҳақида маълумотлар бериб борилмоқда, булар қаторида “Ўзбекистон”, “Шарқ”, “Ғафур Ғулом”, “Чўлпон” ва хусусий нашриётларни санаш мумкин. “Ziyo.uz” (Нигора Умарова иштирокида) сайти олиб бораётган ва ўзбек адабиёти тарғибу ташвиқига қаратилган фаолият ҳақида ҳам илиқ фикрлар билдириш мумкин ва керак.\nАммо, модомики, рақобат мавжуд деган фикр бор экан, у ҳолда ноширлик фаолияти ва Интернет ўртасида эмас, балки юксак санъат ва турли-туман виртуал ўйин-кулгилар орасида рақобат бор, деб қараш керак.\nШу ўринда Интернет нафақат ўқувчига, балки адибга ҳам ўзга қиёфа бахш этиши ҳақида тўхталмоқчиман.\nБугуннинг шиддати аро муаллифнинг ўзи жанрга айланмоқда. Бу – ҳақиқатан ҳам ғалати ва фавқулодда бир ҳодисадир. Ҳаддан ортиқ қўпайиб кетган ахборотлар аро маълум бир авторни танлаш учун асар жуда оригинал ва жозибадор бўлиши шарт. Жанр цензурасининг йўқолиши бугунгача кўрилмаган бошқа шаклларнинг пайдо бўлишига олиб келмоқда. Асарда нима ҳақда гап кетаётгани, фалсафами, публицистиками, поэтиками – жанри эмас, балки айнан адиб – унинг тафаккури, тасаввури, услуби, ҳаётни такрорланмас йўсинда бадииятга айлантира олиш қобилияти биринчи ўринга чиқмоқда.\nАвтор ҳатто ўзини-ўзи кўпайтириши, ўз электрон журналини ёки кутубхонасини ҳам яратиши мумкин. Интернетдан ташқарида бу ишларни амалга ошириш мушкул иш. Энг асосийси, у асарини ўзи қандай истаса, шундай тақдим қилиш имконига эга. Истаса, изоҳлар, суратлар ва ҳатто видео билан. Интернетда авторнинг бутун ижоди битта катта китобга айланади. Реал ҳаётда ижодни тартибга соладиган икки омил бор, бу – китоб дўкони ва кутубхона. Интернетда эса китоб дўкони, кутубхона, уй-музей, фотосуратлар, замондошларнинг ёки танқидчиларнинг таассуротлари, шахсий ҳаёт… ҳаммаси қўл етадиган яқин бир жойда, компьютер, планшет ёхуд (ҳатто!) қўл телефонида турибди.\nНашриётнинг устун томони халқаро ISВN код бера олишидадир. ISВN коди муаллифнинг бутун дунёда муаллифлик ҳуқуқини ҳимоя қиладиган унсурдир. Фақатгина шу нарса Интернетдаги асарларнинг расмий тус олмаслигига сабаб бўлиб турибди. Чунки Интернетда ҳозирча шундай имконият йўқ.\nЭндиликда асарнинг кенг тарқалиши учун нашр тизими бирдан бир йўл бўлмайди, табиийки, адабиётнинг ортида турган ва гоҳо “адабиёт – менсиз яшай олмайди” деб даъво қиладиган тижорий муносабатларни янгилайди, асарни тақдим қилишнинг янги усулларини белгилайди.\nБу – нашр тизими тамомила маҳв бўлади дегани эмас, сифатли қоғозга босилган залворли, гўзал китоб элитар маҳсулот бўлиб қолаверади ва хос кишиларнинг жавонларидан жой олади.\nБу тезкор мулоқот воситасининг ажабтовур меваларидан ҳозирданоқ баҳраманд бўлмоқдамиз. Масалан, “ziyo.uz” сайтида 3 мингдан ортиқ китоб бор. Ғафур Ғуломнинг танланган асарларини, Эркин Воҳидовнинг ёки Абдулла Ориповнинг илк тўпламларини ҳозир ҳеч қайси дўкондан топа олмайсиз, аммо Интернетда бор, марҳамат.\nҲа, хавотирга ҳам ўрин йўқ эмас, чунки Интернет – ҳар ким ўз фикрини айтиш ҳуқуқига эга бўлган умумий демократик макондир. Лекин келажакнинг мулоқот технологияси ҳозирча мана шу. Барибирам, Интернет бир томондан янги феноменни ҳосил қилгани билан, ёзувчи ёки ўқувчисиз мавжуд бўла олмайди. Шу сабабдан ҳам президент Ислом Каримов “Модомики, шундай экан, энди одамлар, ёшлар китоб ўқимай қўйди, деб фақат нолиб ўтирмасдан, ана шу таъсирчан замонавий ахборот воситалари орқали адабиётимизни кенг тарғиб этиш, хусусан, Интернет имкониятларидан фойдаланиб, етук бадиий асарларни ёшларга етказиш устида ҳам жиддий бош қотириш зарур, деб ўйлайман. Бу ҳақда сўз борганда, ўзбек тилидаги Интернет адабиётини шакллантириш, шоир ва ёзувчиларимизнинг ўз веб-сайтларига эга бўлишига эришиш нафақат адабий жараёнга, керак бўлса, бутун маънавий-маърифий ҳаётимизга кучли таъсир ўтказишини сизлар албатта яхши тушунасиз. Айни вақтда, ана шундай замонавий воситалар ёрдамида мумтоз адабиётимизни, жумладан, Алишер Навоий асарларини халқимизга яқинлаштириш, бу ноёб меросни ҳақиқатан ҳам маънавиятимизнинг ҳаётбахш манбаига айлантириш барчамиз, аввало, адабиёт аҳлининг вазифаси, десак, ҳеч қандай хато бўлмайди”, деганида, шулар ҳам назарда тутилган бўлиши мумкин. Хулласки, таҳлиллар ва кузатишлар сўнггида шуни тўла ишонч билан айта оламанки, Интернетда бўладими, бошқа нетдами, ҳар қанақасига ҳам, олди-сотди муносабатларига асосланган тижорий ёзмалар эмас, балки бетакрор, гўзал ҳодиса бўлмиш Инсон фикру тафаккури, қалбининг фавқулодда гўзал ва такрорланмас баёни, инсоният орзуларию изтироблари, миллат тилининг ва руҳиятининг ақл бовар қилмас ажойиб гўзалликларини акс эттира олган адабиёт, яъни ҳақиқий Адабиёт мангу яшайверади!


Бундай юксак марра ўз-ўзидан қўлга киритилмагани, бунинг учун қандай машаққатли йўл босиб ўтилгани ва бу муваффақият қанчалик қадр-қимматга эга эканлиги Президентимизнинг Ўзбекистон ғаллакорларига йўллаган табригида алоҳида таъкидланди. Унда, жумладан, шундай дейилган: “Бу мисли кўрилмаган ютуқнинг моҳияти ва қадр-қимматини ҳар томонлама чуқур англаш учун бир вақтлар, яъни эндигина мустақилликка эришган биринчи кунларда давлатимиз омборларида халқимизни боқиш учун фақатгина бир ҳафта-ўн кунга етадиган ун қолганини, айтиш мумкинки, юртимиз очарчилик остонасида, жар ёқасида турганини ўзимизга тасаввур қиладиган бўлсак, биз қандай таҳликали ва хатарли замонни бошимиздан кечирганимиз ва бугунги қўлга киритган, ҳақиқатан ҳам, буюк марраларнинг баҳоси ва аҳамияти яққол аён бўлади”.\nДарҳақиқат, эндиликда биз обод юртда фаровон турмуш кечираяпмиз. Байрамларимиз, тўйларимиз кўп. Уларни файзли ва тўкин дастурхон атрофида шоду хуррамликда, тинчлик-хотиржамликда ўтказаяпмиз. Бундай фараҳбахш кунлар учун қанча шукрона айтсак арзийди.\nОтамнинг ёнида юриб, менда ҳам фермерликка муҳаббат уйғонди. Шу ишнинг бошини тутиб, хато қилмаган эканман. Яратиб берилган шарт-шароитлардан унумли фойдаланиб, меҳнат қилаётганимиз туфайли кўплаб ютуқларни қўлга киритаяпмиз. Жумладан, қишлоқ хўжалигининг пахтачилик, ғаллачилик ва чорвачилик тармоқларидан яхшигина даромад кўраяпмиз. Фойдамиз ҳисобига замонавий қишлоқ хўжалиги техникаларини харид қилиб, фермер хўжалигимиз паркини тўлдираяпмиз.\nХалқимизда “Интилганга толе ёр” деган нақл бор. Чиндан ҳам, изланиш ва интилишларимиз бесамар кетмаяпти. Масалан, жорий йилда 76 гектар ерда ғалла етиштириб, давлатга 245 тонна дон сотган бўлсак, яна шунчаси ёнимизда қолди. Ўтган йили ҳар гектар ғаллазордан 70-75 центнер ҳосил кўтарган бўлсак, бу йил маҳаллий ва минерал ўғитлардан унумли фойдаланишимиз натижасида ҳосилдорликни 90 центнерга етказдик. Натижада ишчиларимизнинг ҳар бирига 4-5 тоннадан дон улашдик.\nҚисқача айтганда, бутун жамоамизнинг уйи донга, қалби қувончга тўлди. Зеро, фермерларга яратилган қулай шарт-шароит, кўрсатилаётган эътибор ва ғамхўрлик шу каби ютуқларнинг бош омили бўлаётир.\nКармана туманидаги «Амир ғолиб келажак»\nМазкур рукндаги бошқа мақолалар: « Касаба уюшмалари фаолияти таҳлил қилинди\tЭлга нафинг тегиб ишлагинг келади »


Ассаламу алайкум, Шайх ҳазратлари. Баъзи биродарлар билан Мавароуннаҳрнинг фатҳ қилиниши масаласида бироз "тортишиб" қолдик. Улар юртимизга араблар босқинчилик йўли билан келишган, аниқроғи "бостириб келишган" дейишяпти. Айтишларича бу тарихий факт экан. Мен бу гапларни ҳазм қила олмаяпман. Шу масалани ёритиб берсангиз, илтимос.\nЖавоб (Шайх Муҳаммад Содиқ Муҳаммад Юсуф):\n- Бу Ислом душманларининг гапи. Душманлар Исломдаги фатх харакатини боскинчилик харакати, бошка юртларни босиб олиш, бойликларини ўзлаштириш, халкларни кул килиш, дея бахолайдилар. Ўлкамизнинг хакикий боскинчилари бўлмиш кофирлар бу харакатни «Араб истилоси» деб номлаганлар. Уларнинг айтишича, араблар бостириб келиб хаммаёкни ўзлариники килиб олганлар. Кишиларни мажбуран Исломга киритганлар. Исломни кабул килмаганларни ўлдирганлар ёки катта солик солганлар.\nИсломий фатхларни «Араб истилоси» дейиш нотўгри эканлигини душманларнинг ўзлари хам билади, аммо Исломга карши нимадир ўйлаб чикариш керак бўлган. Натижада, шу ибора ўйлаб топилган. Чунки фотихлар ичида араб эмаслар хам кўп эди. Шу билан бирга, уларнинг харакати хеч качон истило бўлмаган. Мусулмонлар каерга борсалар, динга даъват килиш учун, адолат ўрнатиш учун борганлар. Ўша ерларнинг ахолиси билан ака-ука бўлиб яшаб колганлар.\nМусулмонлар хеч бир юртнинг молу мулкини талаб олиб кетмаган. Кишиларни Исломга киришга мажбур хам этмаган. Уларнинг муомаласи мустамлакачиларнинг номаъкул муомаласига мутлако ўхшаган эмас. Буни инсофли ажнабий тарихчилар ва олимлар хам такрор-такрор кайд этганлар. Машхур олим Томас Орланднинг «Исломга даъват» китобида бу хакикатни тасдиклайдиган кўпгина хужжатли далиллар келтирилади.\nЯхшиси, бу масалани сахобаларнинг ўзидан сўраш керак. Тарихда шундай бўлган хам. Сахобаи киромлар Саъд ибн Абу Ваккос розияллоху анху бошчиликларида ўша даврдаги иккита катта империянинг бири Форс давлати чегарасига келиб тушдилар. Бундан хабар топган Форс давлати Рустам исмли лашкарбоши рахбарлигида тайёргарлигини кўриб кўйган эди. Рустам мусулмонлар томон ўз элчиларини юборди. Форс элчилари мусулмонларнинг бошлигини тополмай анча вакт овора бўлишди. Чунки Саъд ибн Абу Ваккос розияллоху анхунинг алохида ажратилган жойи хам, кийими хам йўк эди. У киши лашкарлари билан аралашиб юрар эдилар. Элчилар у кишини одамлар орасидан топдилар. Ўзларини таништирган элчилар Форс давлати рахбарлари мусулмонлар вакили билан гаплашмокчи эканлигини билдиришди. Саъд ибн Абу Ваккос оркаларига шундай караган эдилар, ерда ёнбошлаб ётган, юпун кийинган Рибъий исмли сахобага кўзлари тушди. Унга:\n«Сен булар билан боргин, бошликлари бизнинг вакилимиз билан гаплашмокчи экан», дедилар.\nРибъий розияллоху анху бир чапдаст харакат билан найзасига таяниб от устига сакраб минди ва элчиларга караб:\nЭлчилар лол бўлиб туриб колдилар. Бир жулдурвоки кийинган «вакил»га, бир ерда ўтирган «амир»га карашди. Ўзаро бир нималарни гаплашдилар-да, нихоят, катталари Саъд ибн Абу Ваккос розияллоху анхуга:\n«Бундан кўра тузукрок одам йўкми?» деди.\nСаъд ибн Абу Ваккос розияллоху анху:\n«Ичимизда тузугимиз шу, вакил юборишни сизлар сўрадингиз, биз эмас», дедилар.\nНоилож колган элчилар ўша вакилни олиб, йўлга тушдилар. Кароргохга якинлашишлари билан элчилар отдан тушиб, таъзим килиб юра бошладилар. Мусулмонларнинг вакили Рибъий розияллоху анху эса, уларнинг бу кулгули холларини томоша килиб, отдан тушмай кулиб ичкарига кирди. Аммо коровуллар бирдан ёпирилиб, уни от устидан тортиб олишди ва улуглари олдига от миниб бориб бўлмаслигини англатишди. Аммо у киши бошини магрур тутиб, найзасини ерга кадаб-кадаб кета бошлади. У хар сафар найзасини ерга урганида, ерга тўшалган бир йўлбарс терисини тешар эди. Рибъий розияллоху анху тўгри бориб, тахтда ўтирган бошликнинг ёнидан жой олди. Аммо хизматкорлар дархол у кишини пастга ўтиришга мажбур этишди. Шунда Рибъий розияллоху анху:\n«Бизга сизлар хакингизда, адолатли подшохларингиз хакида хабарлар борар эди. Хаммаси бехуда экан. Агар ўзингизга ўхшаш бир одамга шунчалар таъзим киладиган бўлсангиз, бизга хеч хам тенг кела олмайсизлар», деди.\nФорсларнинг каттаси таржимонга:\n«Ундан сўра-чи, нима учун келишди экан?» деди.\nРибъий розияллоху анху бу савол жавобига асрлар бўйи коида бўлиб колган жумлани айтди:\n«Аллох таоло бизни бандаларни бандаларга ибодат килишдан Аллохга ибодат килишга, динларнинг жабридан Исломнинг адлига, бу дунё торлигидан у дунё кенглигига чикариш учун юборди», деди.\nХа, мусулмон фотихлар бошка юртларга фойдаларини кўзлаб эмас, балки Аллохнинг амрини бажариш учун борганлар. Улар дунёдаги инсонлар кулликнинг турли кўринишларидан озод бўлиши учун курашганлар. Ер юзида факат Аллохнинг хукми баркарор бўлишини истаганлар. Улар ер юзидаги бирон кимсага жабр ва зулмни раво кўрмаганлар. Хар ким хохлаган динини танлаб, Ислом адолатидан фойдалансин, деб харакат килганлар. Улар кайси юрт тупрогига кадам кўйсалар, олдин ерли ахоли орасида тушунтириш ишларини олиб борганлар. Чунки уларнинг вазифаси кишиларга Аллохнинг дини Исломни етказиш бўлган. Улар хак динга таргиб кила туриб, мусулмон бўл–саломат бўласан ёки динингда колмокчи бўлсанг, жизя бер; унга хам, бунга хам кўнмасанг, орамизда уруш бўлади, дейишган.\nМусулмон фотихлар: «Биз тажовузкор уруш килмаймиз, бировни динимизга киришга мажбур хам этмаймиз. Биз факат бошкаларни Исломга даъват киламиз, ким хохласа, мўмин бўлсин, хохламаса, кофирлигича колсин. Ўзининг иши. Факат бизнинг йўлимизни тўсмасин, бошкаларни даъват килишимизга халакит бермасин. Исломга кирмокчи бўлганларнинг хам йўлини тўсмасин. Бизнинг фикримизча, инсон факат мусулмон бўлгандагина ёлгиз Аллохга ибодат килган бўлади. Бу хакикатни одамларга етказиш бизга топширилган. Топширикни адо этишимизга тўсик бўлма! Ким бетараф бўлса, мархамат, четда тинч-омон тураверсин. Лекин ким бизга карши чикса, даъватга йўл бермаса, бошкаларнинг Исломни ўрганишига тўсик бўлса, у билан урушишдан бошка илож колмайди», дейдилар.\nМусулмонларга уруш килганларга карши уруш килинади, холос. Уруш пайтида Исломий коида бўйича кари кишилар, ёш болалар, аёллар ва ибодатхоналарга тегиш мумкин эмас. Шунингдек, курол кўтариб чикмаганлар хам тинч коладилар. Агар Аллох нусрат бериб мусулмонлар голиб келсалар, душманни куролсизлантириб, уларнинг Ислом соясида тинч-омон яшашлари жорий килинади. Урушмасдан дастлабки даъватдаёк ўз динида колиб, жизя беришни ихтиёр этганлар хам мусулмонлар билан бирга тинч-омон яшайверадилар.\nЖизя одамларни кийнаш учун жорий килинган солик эмас. У хар бир бошга мажбурий хам эмас, балки кодир кишилардан маълум микдорда олинадиган тўловдир. Биринчидан, жизя Аллохнинг динига даъват килишнинг йўлини тўсмаслик, карши турмаслик аломати сифатида берилади.\nИккинчидан, жизя берган шахсни мусулмонлар ички ва ташки душманлардан химоя киладилар. Унинг ўзи, молу мулки ва оила аъзоларининг химоясини ўз зиммаларига оладилар. Жизя тўлаган киши харбий хизматдан ва бошка сафарбарликлардан озод килинади.\nУчинчидан, жизя тўлаган киши мусулмонлар такдим этадиган оммавий-ижтимоий таъминотлардан фойда олади. Улар курган кўприк, йўл, бозор ва бошка нарсалардан фойдаланади. Кариганда, кексалик нафакаси олади.\nТўртинчидан, жизя олгандан сўнг мусулмонлар юкорида зикр этилган ишларни бажара олмасалар, жизяни кайтариб эгасига топширадилар.\nУмуман, жизя масаласига тузукрок назар солинса, уни хар ким ўзи учун бериши аён бўлади. Худди шу маънода мусулмонлар хам закот-ушур ва бошка йўллар билан ўз хиссаларини кўшадилар.\nИсломдаги жизянинг адолатини янада яхши тушуниш учун уни танкид килиб, адолатсиз деганлардан бирининг муомаласига назар солайлик.\nКоммунистлар ўз фойдаларини кўзлаб, кишиларни алдаш учун баъзи диний ташкилотлар тузган эдилар. Бу ташкилотларда факат улар ихтиёр килган кишилар ишлашига карамасдан, ўша ташкилотларга хам, уларда ишловчиларга хам мисли кўрилмаган огир соликлар солинар эди. Баъзи бир маиший хизматлар учун диний ташкилот ва ходимлар томонидан тўланадиган хак хам бошкалар тўлайдиган тўловлардан ортикча эди. Бунинг устига, улар диний ишда ишлаган ватандошларга хар кандай нафака беришдан, жумладан карилик нафакаси беришдан мутлако бош тортар эдилар.\nХулоса килиб айтилганда, Худога ишонган одам коммунистларга хак тўлаб ишониши керак эди. Шу холларига уларнинг бошкаларни танкид килишларига хайронсан.


Ўзбекистон шафтолиси: Россия бозорида Туркия билан рақобатлашиш учун нарх кескин пасайиши керак • EastFruit\nБош саҳифа › Янгиликлар › Ўзбекистон шафтолиси: Россия бозорида Туркия билан рақобатлашиш учун нарх кескин пасайиши керак\nМуаллиф: EastFruit 15 Июн 21 084\nEastFruit таҳлилчиларининг қайд этишича, 2021 йилда Ўзбекистоннинг Фарғона водийсидан шафтоли экспорти мавсуми юқори нархлар фонида бошланди. Шафтолининг ўртача улгуржи нархи йилнинг шу даврида бундан деярли икки баравар паст бўлган эди.\nAйни пайтда юқори сифатли шафтоли учун ўртача нарх кг учун тахминан 30 минг сўм ($2,8)ни ташкил этмоқда. Бундан бир йил аввал худди шу вақтда шафтоли 18 минг сўмдан ($1,8) сотилган, 2019 йилнинг июнь ойи ўрталарида эса 15 минг сўм эди ва бу AҚШ долларида ўша пайтдаги курс бўйича кг учун тахминан 1,8 долларга тўғри келади.\nAнъанавий ташқи (экспорт) бозорлар ўзбек шафтолиси учун 1 долларга қимматроқ нарх тўлай оладими ёки мазкур тоифадаги Ўзбекистон мевалари бу йил ўрик ва гилос билан юз берганидек, рақобатчиларга кенг йўл очадими? Буни таҳлил қилиб кўрамиз.\nШафтоли Ўзбекистон мева сегментида экспортдан олинадиган даромаднинг иккинчи муҳим манбаи бўлиб, сархил хўраки узумдан кейинги ўринда туради. 2020 йилда 65 миллион AҚШ доллари қийматидаги қарийб 86 минг тонна шафтоли экспорт қилинди. Ўтган йили Ўзбекистон учун ҳатто гилос ҳам шафтолига қараганда камроқ даромад келтирди! Ўзбекистон боғбонлари ўрик ўрнига шафтоли етиштиришни афзал билишаётгани ҳам бежиз эмас, аслида.\nAлбатта, ўзбек шафтолисининг асосий қисми тўғридан-тўғри ва Қирғизистон ҳамда Қозоғистон орқали Россияга юборилади. Шунингдек, ушбу икки мамлакатнинг ўзи ҳам Ўзбекистондан шафтоли харид қилади. Сўнгги бир неча йилларда Ўзбекистон Туркманистонга ҳам шафтоли етказиб бера бошлади ва кичик партиялар БAA, Тожикистон, Aфғонистон, Беларусь ҳамда Мўғулистонга экспорт қилинди.\nРоссия бу йил шафтоли учун юқори нарх тўлаши мумкинми? EastFruitнинг улгуржи нархлар мониторингини кузатиш орқали Россияда ушбу меванинг ўртача нархлари ҳозир Ўзбекистондагидан пастроқ эканлигини кўриш мумкин. Дарвоқе, Ўзбекистонда ҳозирги кунда минтақа бўйича шафтолининг энг юқори улгуржи нархлари қайд этилмоқда. Масалан, Тожикистонда шафтоли Ўзбекистонга қараганда 3,5 баравар арзонроқ сотиляпти. Молдова ва Польша сингари йиғим-терим ҳали бошланмаган мамлакатларда ҳам мазкур меванинг нархи арзонроқ, чунки у Греция ва Туркиядан унчалик юқори бўлмаган нархларда олиб кирилади. Фақатгина Украина ва Беларусда шафтоли нархи Ўзбекистондаги каби, лекин ундан юқори эмас!\nШафтоли ҳақида нима дейиш мумкин? Республика Божхона қўмитасининг Фарғона вилояти бошқармаси шафтоли экспорти бошланганини эълон қилмоқда. У қаерга етказиб берилмоқди?\nШубҳасиз, ўзбек шафтолиси, асосан, Россиянинг Осиё ҳудуди ва Қозоғистоннинг шимолий ҳудудларига етказиб берилмоқда. У ерларда нархлар ўртача маҳаллий нархлардан юқори ва Туркиядан жўнатмаларнинг таъсири унчалик катта эмас. Бироқ, экспорт ҳажми у қадар юқори эмас, акс ҳолда нархлар ҳозиргидан анча паст бўлар эди.\nAйтганча, Россия бозорида ўзбек шафтолиси деярли йўқ бўлса-да, у ерда шафтоли нархи сўнгги бир неча йилга нисбатан паст нархда сотилмоқда. Ўтган йили, июнь ойи ўрталарида бу мева 1 кг учун ўртача 2 доллардан, 2019 йилда 3,4 доллардан, жорий йил эса атиги 1,6 доллардан сотилмоқда. Бу шуни англатадики, 2021 йилда Туркиядан Россияга шафтоли етказиб бериш сезиларли даражада ошди. Россияга шафтоли экспорт қилиш бўйича айнан шу мамлакат бошқалардан катта фарқ билан етакчилик қилмоқда. Ўтган йили Туркия Россия Федерациясига 122 минг тонна, Ўзбекистон эса 35 минг тонна шафтоли экспорт қилган эди. Шунга кўра, Ўзбекистоннинг Россия шафтоли бозорига таъсири катта деб бўлмайди.\nДемак, хулоса аниқ – яқин вақт ичида шафтоли нархи Ўзбекистондан экспорт ҳажмини ошириш мақсадида пасая бошлаши мумкин. Бу йил ушбу меванинг нархи ҳатто мавсум бошида ҳам ўтган йилнинг шу даврига нисбатан анча қиммат сотилган ва мавсумни ўтган йилга нисбатан паст нархда якунлаган гилос нархининг траекториясини такрорлаши мумкин.\nAкс ҳолда, Ўзбекистон шафтолисига юқори талабни кутиш қийин, негаки, бир неча ҳафтадан сўнг шафтоли Молдова, Сербия ва ҳатто Россиянинг жанубий вилоятларидан бозорга кириб кела бошлайди.\nЎзбекистон Давлат статистика қўмитаси маълумотларига қараганда, 2020 йил 1 август ҳолатига кўра, Фарғона вилоятининг шафтоли экспортидаги улуши 35 фоизни ташкил этган. Эҳтимол, ўрик боғлари (асосан, маҳаллий навлар) камайиши ҳисобига Фарғона вилоятида шафтоли плантацияларини кўпайтириш тенденцияси ушбу ҳудудни шафтоли экспорти бўйича мева-сабзавот етиштирувчи 13 ҳудуд орасида мутлақ етакчига айлантирган бўлиши мумкин. Иккинчи ўринни Наманган вилояти (17%), учинчи ўринни Тошкент вилояти (16%), тўртинчи ўринни эса Хоразм вилояти (12%) эгаллади. Умуман, шафтоли экспортининг қарийб 80%и ушбу тўрт ҳудуддан, хусусан, ярмидан кўпи Фарғона водийсидан юборилган.\nСўнгги бир неча йил ичида Ўзбекистон шафтоли экспортини фаол равишда ошириб бормоқда ва 2018 йилдан буён жаҳондаги энг йирик экспортёрлар ўнталигига киради. Ўтган 2020 йилда ушбу мева экспортининг жисмоний ҳажми бўйича Ўзбекистон жаҳонда 5-ўринни, қиймат жиҳатидан эса 8-ўринни эгаллади.\n2021 йилда Ўзбекистондан шафтоли экспорти ҳажми ўтган йилги рекорд даражага етиши эҳтимоли жуда кам, чунки, февраль ойи охири ва мартнинг ўрталаридаги қаттиқ совуқлар туфайли ҳосил кўп бўлмаслиги мумкин. Тўғри, шафтоли экспорт қилинадиган асосий ҳудудлар – Фарғона водийси ва Хоразм вилояти совуқдан у қадар кўп зарар кўрмаган. Бироқ, Ўзбекистоннинг марказий зонаси ва жанубий қисмидаги боғлар кўпроқ зиён кўрди. Жумладан, март ойи охирида мамлакатнинг марказий ва жанубий қисмларида об-ҳаво аномалияларидан шафтоли ҳосилига етган зарар 50% дан 70% гача деб баҳоланган эди.


Кўнгилларни мунаввар айлаб… - Ishonch.uz\nБош саҳифа Жамият Кўнгилларни мунаввар айлаб…\nКўнгилларни мунаввар айлаб…\nФарғона вилоятида «Аёллар дафтари»га киритилган 100 нафарга яқин хотин-қиз икки кун мобайнида Самарқанд вилоятининг диққатга сазовор жойлари билан танишди.\nМарғилонлик 83 ёшли Дурдона ая Мадалиева умрининг қарийб қирқ йилини атлас ишлаб чиқаришга бағишлаган. Ишчи гуруҳ уни ҳам «Аёллар дафтари»га қайд этган эди. Онахонга «бир Самарқандни айланиб келинг», деган таклиф жуда маъқул тушди.\n– Бу ёшда уйдан чиқишнинг ўзи бир мушкул, – дейди онахон. – «Юрган дарё, ўтирган бўйра», деганларидек кўрганларимиз тасаввур қилганимиздан ҳам зиёда бўлди. Шу ёшда биз кексаларни ардоқлаб, саёҳатга олиб чиққан ташкилотчиларга раҳмат!\nСаксон икки ёшли Мамлакат Умарова ҳам иккиланиб йўлга отланганлигини айтди.\n– «Афросиёб»да қандай келганимизни билмай қолдик, – дейди у. – Саратон жазирамасини сезмадик. Рости, умримда меҳмонхонада тунамаган эдим. «Регистон» меҳмонхонасидаги шароитни кўриб, ҳайратда қолдим. Қўлимиз дуода. Мендек бир муштипар аёлга эътибор қилган Президентимизнинг умрлари узоқ бўлсин!\n– Беш нафар қизим бор. Оилавий шароит тақозоси туфайли «Аёллар дафтари»га тушиб қолдик, – дейди сўхлик Ижобат Мўминбекова. – Давлатимизга минг раҳмат. Ҳеч ким эътибордан четда қолмаётир.\nСаёҳатчилар «Касаба сайр» сайёҳлик ташкилоти режаси асосида ҳудуддаги барча масканлар билан танишиш имконига эга бўлишди. Улар муборак зиёратлар руҳий тетиклик бағишлаганини изҳор этишди.\nАввалги саҳифаМуваффқият формуласи\nКейинги мақолаУшалаётган орзулар


Бошланди, биз Сизлар биланмиз Ўзбекистон МТЖ аъзолари! / CHAMPIONAT.asia\n11:47Манба: "Манчестер Юнайтед" Саулнинг агенти билан учрашув ўтказади 0 11:21Суперлига. 14-тур ўйинларининг бошланиш вақти 4 11:20"Арсенал" америкалик форвардга қизиқмоқда 1 10:58"Тоттенхэм" Адама Траорега қизиқмоқда. "Вулвз" 45 млн фунт хоҳламоқда 0 10:33АҚШ КОНКАКАФ Кубогини 7-бор қўлга киритди. Улар финалда Мексикани мағлуб этишди 3 10:10"Гремио" Гастон Рамирес билан шартнома имзоламоқчи 0 09:47Омар Моманидан карикатура: Манчестер ёки Париж? 1 09:23"Тоттенхэм" Локателли учун пойгага қўшилди 0 09:00РПЛ. "Ростов" - "Зенит" 2:4 4 09:00"Арсенал" ва "Челси" Эдегорга қизиқмоқда 5 08:55РПЛ. "Краснодар" - "Химки" 0:1 0 08:50Ўртоқлик учрашуви. "Арсенал" - "Челси" 1:2 0 08:45Франция Суперкубоги. "Лилль" - "ПСЖ" 1:0 1 08:37"Тоттенхэм" ўйинчисининг агенти "Севилья" билан музокараларни тасдиқлади 1 08:14"Милан" "Парма"нинг 16 ёшли вингери Траоре билан шартнома имзолаши мумкин 0\nБошланди, биз Сизлар биланмиз Ўзбекистон МТЖ аъзолари!\nКелинг, аввал келишиб олайлик, бу мақоламда ҳеч қандай "пахта" - "маҳта" йўқ! Ичи қоралардан бошқа барчамиз ватанимизни мундиалда кўришни орзу қиламиз.\nКелинг, аввал келишиб олайлик, бу мақоламда ҳеч қандай "пахта" - "маҳта" йўқ! Ичи қоралардан бошқа барчамиз ватанимизни мундиалда кўришни орзу қиламиз. Қосимовдан тортиб Абрамовгача (бунда Абрамовнинг ҳам хиссаси бор ва у МТЖ ЖЧга чиқса қувониши аниқ). Аҳмедовдан то Жепаровгача. Энди футболга ошно туттинган мухлисдан бошлаб, "ёшим бир жойга бориб қолди, Ўзбекистонни ЖЧда кўрармикинман", деб ҳаёлга берилган отахонларимизгача. ОАВнику айтмасангиз ҳам бўлаверади. Ўзбекистонни ЖЧ йўлланмасини қўлга киритиши сайт ва газеталарнинг ўқувчилари ошишига, ТВни эса жонли кўрсатувларини кўпайишига. Қолаверса ўртоқлик ўйинларига рақиб қидириш муаммо бўлмаслигига сабаб бўлади. Ўзбекистонга чет элдан бўлган талаб ортади. Бизнинг футболимиз ҳақида хитойлик Мага ўхшаган журналистлар бот-бот мақола ёзади. Ўзбекистон жаҳон миқёсида катта рекламасига эга бўлади. Юртбошимиз айтганларидек, "Ҳеч бир соҳа мамлакатни спортчалик дунёга танита олмайди"!\nБу байроқ Бразилияда хилпирамаса ҳисоб эмас\nБуни кириш сўзи деб қабул қилинг. Энди мақсадга ўтаман. Сўнгги пайтларда баъзи бир ҳамкасбларимиз томонидан гоҳ футболчи, гоҳ мураббий томон танқидлар чиқа бошлаяпти. Икки ҳафта аввал Фарҳод Тожиев ва Санжар Турсуновлар ҳақида ёзилган хабар, ўша сайтнинг рекламасидан бошқа нарса эмас эди. У ерда, бир пайтлар Россия терма жамоасида ҳам рўй берган воқеани журналистлар баён қилиб чиқишганлиги такидланган эди. Битта зукко ўқувчимизни калласига келган фикр, уларга келмаганига ҳайрон қолдим: "Россиялик журналистлар терма жамоаларини муваффақиятсизликка учраганликларидан кейин воқеани ошкор қилганлар, сизлар каби аввал эмас"! Жуда ҳам тўғри фикр. Биз ҳозир қайнаб турган қозонимизни бўлар бўлмас сафсата ва танқидлар билан совутишимиз керак эмас. Аксинча, футболчи ва мураббийларимиз билан бир тану- бир жон бўлиб уни янада ловуллатишимиз керак. Шундай ўт олдирайликки, у гоҳ Корея бўлсин, гоҳ Қатар бизнинг оловимиз олдида жиз этиб куйсин! Терма жамоамиз аъзоларини шундай қўллаб-қувватлайлик, стадионга келган Қатар футболчилари ўзларини йўқотиб қўйсинлар. Кореяга кетаётган футболчиларимизни мақтаб ташланг демайман, меёрида бўлсада "поддержка" қилайлик. Бу ўйинчини ўйини чиқмаяпти, мураббийнинг тактикаси ўтмаяпти деган гапларни бисотимизга солиб қўяйлик ва иншооллох уни ишлатиш бизга насиб этмасин. Аввало Қатар ва Корея тўсиғидан ўтиш орқали мундиал йўлланмасини қўлга киритайлик. Гуруҳда ишни ҳал қила олмасак ҳам шошмайлик, олдимизда плей офф ўйинлари бўлади. Ният қилардикки, ишимиз плей оффга қадар чўзилмасин. Ҳеч бир футболчи, баъзилар айтаётганидек Қосимовга қарши эмас, Жепаров жуда яхши тушуниб турибди, бу саралаш ўйинлари унинг учун сўнггиси бўлиши мумкинлигини. Ҳудди шундай Копадзе, Бақоев ва Гейнрих каби ўйинчиларимиз ҳам. Мундиални қўлга киритилиши Аҳмедовга ланг этиб Европа эшикларини очиши, Турсунов ва Тожиевни эса кучлироқ бўлган чемпионатга равона қилишини улар ҳам яхши англашган. Денисов учун ҳам мундиал жуда мухим бўлса, Гадоев, Мусаев, Козак, Искандеров, Кримец, Тўхтахўжаев ва Зотеев каби ёш футболчиларимиз учун катта "шанс". Мен истардимки, марказда Одил Аҳмедовдан кейин Ўзбекистонда иккинчи ўринда турадиган Азиз Ҳайдаровни айнан шу имкониятдан фойдаланиб Европанинг кучлироқ чемпионатига йўл олса. Гувоҳи бўлганингиздек, ЖЧ футболчиларимиз учун жуда ҳам керак. 2014 йил Осиё ўйинларида ғалаба қозонганлигимизга 20 йил тўлади. Айнан шу чемпион таркибда жавлон урган Қосимов ва Мақсудов учун ЖЧ айни пайтда ҳамма нарсадан ҳам устун туриши керак. Терма жамоада мен кўраётган битта муаммо ҳақида айтиб ўтишни лозим топдим. Терма жамоамизнинг сўнгги ўйинларидан келиб чиқиб ўтказаётган машғулотларида асосий таркибда майдонга тушиши мумкин бўлган футболчилар 3 кун аввал маълум бўлиб қолаётгандек. Бу эса захирада қолишини биладган футболчи учун психологик томондан салбий таъсир этиши мумкин. Натижада ўйин бошланишига бир неча кун аввал ўзини асосий таркибда тушмаслигини билган футболчи рухан тушкунликка тушаяпти. Миржалол Қўшоқович бу сафар шундай йўл тутингки, терма жамоамиз негизида ахил оилани кўрайлик. Майдонга ким тушиш тушмаслиги футболчи учун сир бўлсин ва ўйиндан аввал 11талик таркибни айтганингизда қолганлар ҳафа бўлишмасин. Мураббий, футболчи, журналист ва мухлисларнинг барчаси бир ёқадан бош чиқариб, фақат ватан шаъни йўлида бирлашган ҳолда терма жамоамизни ЖЧга олиб чиқайлик. Танқидларни эса бироз кейинга қолдирамиз. Умид қиламиз, МТЖ ўша танқидларимизни бисотимизда "чанг босиб қолишга" мажбур қила оладилар!\nЎзбекистон ЖЧга чиқадиган бўлса, тасаффур ҳам қила олмайсизлар қандай ўсишга эришамиз. "Машъал" ва "Пахтакор"да ишлаб турган профессионал академиялар сони кенг Республика бўйлаб кўпайиб кетади... Эх нимасини айтасиз, бир чиқайлик биз ҳам шу ЖЧга!


Ўзбек тили — буюк маданиятга эга халқнинг тили — мисрлик олима - Халқ сўзи\n11:04 22 Октябр 2020 Жамият\nМамлакатимизнинг Мисрдаги элчихонасида ўзбек тилига давлат тили мақоми берилганининг 31 йиллигига бағишланган ижодий кеча ташкил қилинди, деб хабар берди «Дунё» АА.\nТадбирда Миср олий таълим муассасалари профессор-ўқитувчилари, хусусан, Айн Шамс университетининг филология фанлари доктори, профессор Магида Махлуф, Қоҳира университетининг Шарқ тиллари кафедраси мудири, филология фанлар доктори, профессор Жалол ас-Саид ал-Хафнави, Ахборот ва сиёсий тадқиқотлар маркази директори, сиёсий фанлар доктори Аҳмад Таҳир, Осиё мамлакатлари бўйича тадқиқотчи олим Аҳмад Абдо Тарабик, шунингдек, Миср – Ўзбекистон дўстлик жамияти фаоллари, оммавий ахборот воситалари вакиллари, МАР олий таълим муассасаларида таҳсил олаётган ўзбекистонлик ёшлар иштирок этди.\nИжодий кечада Ўзбекистоннинг Мисрдаги Фавқулодда ва мухтор элчиси Ойбек Усмонов мамлакатимиз Президенти Шавкат Мирзиёев 2020 йил 10 апрель куни «Ўзбек тили байрами кунини белгилаш тўғрисида»ги Қонунни имзолагани, ҳуқуқий ҳужжат билан 21 октябрь куни юртимизда байрам деб эълон қилинганини алоҳида қайд этди.\n– Ота-боболаримиз асрлар давомида она тилимиз ёрдамида жаҳонга ўз сўзини айтиб келган ва шу тильда буюк маданият намуналарини, беназир илмий кашфиётлар, бадиий дурдоналар яратган, – деди О.Усмонов. – Ҳозирги кунда дунёда 50 миллион нафарга яқин инсон ўзбек тилида сўзлашади. Ўзбек тили Миср, АҚШ, Буюк Британия, Германия, Франция, Швеция, Россия, Украина, Хитой, Япония, Жанубий Корея, Ҳиндистон, Туркия, Афғонистон, Озарбайжон, Тожикистон, Қозоғистон, Туркманистон, Қирғизистон каби давлатларнинг 65 га яқин университет ва 100 дан зиёд мактабларида ўқитилмоқда. Ўзбек тили ва адабиёти бўйича илмий изланишлар олиб бораётган чет эллик олим ва тадқиқотчилар сони йил сайин ортмоқда. Фурсатдан фойдаланиб, Қоҳира университетининг Шарқ тиллари кафедраси мудири, профессор Жалол ас-Саид ал-Хафнавийга ўзбек тилини Қоҳира университети ўқув дастурига киритишдаги ташаббуси учун миннатдорлик билдирамиз.\nҚайд этиш жоиз, Айн Шамс университетининг филология факультети профессори, доктор Магида Махлуф хоним «Бобурнома» асарини турк ва ўзбек тилидан араб тилига таржима қилиш учун йигирма йил давомида изланишлар олиб борди. Шунингдек, Осиё мамлакатлари бўйича тадқиқотчи олим Аҳмад Абдо Тарабик ҳам «Ўзбекистон ва ислом цивилизацияси ўчоқлари» номли китоб тайёрлаб, уни нашр қилди. Миср ёзувчилар уюшмаси аъзоси Абдураҳмон Ал-Хамиси эса икки жилдлик «Ўзбек халқ эртаклари» китобини қайта чоп этди. Тадбирда мисрлик олимларнинг ушбу саъй-ҳаракатлари алоҳида эътироф этилди.\nПрофессор Магида Махлуфнинг қайд этишича, “Ўзбекистон халқи мисрликлар қалбидан алоҳида ўрин олган. Зеро, икки халқ ўртасидаги ўзаро муносабатлар тарихи узоқ ўтмишга бориб тақалади. Хусусан, ўзбек халқи вакиллари Мисрда яшаб, Тулунийлар ва Ахшидийлар давлатчилигига асос солган ва шу заминда ижод қилган. Шу ўринда Нил сатҳини ўлчашда ишлатилган Ал-Фарғоний меҳнатини миннатдорлик билан ёдга олиш ўринли.\nЎзбек халқи тарихи мени ўзига ром этгани учун «Бобурнома»ни таржима қилишга киришдим.\nЎзбек тили ҳақида сўз юритганда, «Қутадғу билик» асарининг бир нусхаси ва албатта Алишер Навоийнинг шеърий девонлари Қоҳирадаги Китоблар ва миллий архивлар уйида сақланишини эслаш жоиз. Мисрда бу китоблардан яқин давргача фаол фойдаланилган. Ўзбек тили – буюк маданиятга эга халқ тилидир. Унда жаҳон тамаддуни ривожининг юксак намуналари ўз ифодасини топган”.\nТадбирда Қоҳира университети магистранти, ёш олима Ҳабиба Муҳаммад сўзга чиқиб, барчани ўзбек тилида қутлади. Ўзбек тилининг ривожланиш тарихи, унинг морфологик хусусиятлари бўйича олиб бораётган изланишлари натижалари ҳақида маълумот берди.\nИжодий кечада Осиё мамлакатлари бўйича тадқиқотчи олим Аҳмад Абдо Тарабик «Ўзбекистон ва ислом цивилизацияси ўчоқлари» номли китобини тадбир иштирокчиларига тақдим этди.\nКитобнинг «Ўзбекистон ислом цивилизацияси бешиги» деб номланган бобида мамлакатимиз тарихи, географик жойлашуви, аҳолиси ва тили, шунингдек, Тошкент, Бухоро, Самарқанд, Термиз, Хоразм каби тарихий шаҳарлар ҳақида илмий манбаларга асосланган маълумотлар келтирилган. Китобнинг иккинчи бобида дунё илм-фани ривожига улкан ҳисса қўшган мамлакатимиздан етишиб чиққан буюк алломалар – Ал-Хоразмий, Абу Райҳон Беруний, Аҳмад ал-Фарғоний, Ибн Сино, Алишер Навоий ҳаёти ва улар ижодий фаолиятларига алоҳида ўрин берилган.\nҲаётга бўлган муносабат эртак ва ҳикояларнинг асосий мавзуларидан биридир. Миср ёзувчилар уюшмаси аъзоси Абдураҳмон ал-Хамисий араб тилида нашр этилган «Ўзбек халқ эртаклари» китобида ҳам айни жиҳатлар ўз аксини топган. Муаллифнинг ушбу китоби билан танишган инсон икки мамлакат халқлари оғзаки ижоди бир-бирига ўхшаш эканига ишонч ҳосил қилади.\nБайрамда, шунингдек, Миср Араб Республикаси Президентининг Миллий хавфсизлик масалалари бўйича маслаҳатчиси, элчи, доктор Файза Абу Нага (2003-2011 йилларда Миср халқаро ҳамкорлик вазири, Ўзбекистон-Миср Ҳукуматлараро қўшма комиссия ҳамраиси) ва Мисрнинг янги тайинланган Ўзбекистондаги элчиси Амира Фаҳмийларнинг самимий табрик ва қутловлари ўқиб эшиттирилди.\nФайза Абу Нага ўз мактубида Миср Араб Республикаси Президенти Абдулфаттоҳ ас-Сисининг мамлакатимизга ташрифи юқори савияда ташкил этилганини эслаб ўтди. Ўзбекистон Республикаси Президенти Шавкат Мирзиёев билан ўтказилган самарали, конструктив руҳдаги мулоқотлар ва юқори даражада имзоланган ҳужжатлар ҳозирги кунда икки давлат ўртасидаги ҳамкорликнинг барча соҳалардаги ривожи учун мустаҳкам асос бўлиб хизмат қилаётганини қайд этди. Байрам муносабати билан Ўзбекистон халқига эзгу тилакларини изҳор этди.\nЎз навбатида, Мисрнинг янги тайинланган Тошкентдаги элчиси Амира Фаҳми мамлакатларимиз ўртасидаги ҳамкорликни янги даражага олиб чиқиш, иқтисодий, инвестициявий, гуманитар ва бошқа соҳаларда алоқаларни янада мустаҳкамлаш ўзининг муносиб ҳиссасини қўшишини билдирди.


Ота-оналар учун болаларни режали эмлаш ва тиббий кўрикдан ўтказиш зарурлиги хақида\nОта-оналар учун болаларни режали эмлаш ва тиббий кўрикдан ўтказиш зарурлиги хақида Бош сахифа\nВакцинлар (лотин тилидан олинган бўлиб, "сигир" деган маънони англатади) - бу микроорганизмлардан ёки уларнинг ҳаётий фаолияти маҳсулотидан олинган препаратлар ҳисобланади; улар профилактик ва даволаш мақсадида инсонлар ва ҳайвонлар учун қўлланилади.\nВакциналар - бу инфекцион касалликларнинг ривожланиши ва бошқа иммунопатологиядан огоҳлантирувчи фаол биологик препаратлар ҳисобланади. Вакциналардан фойдаланиш принципи-бу иммунитетнинг олдинроқ яратилишидир. У касаллик ривожланишининг олдини олади.\nВакцинациялар касалликка қарши барқарорликни ошириш учун вакциналар ўтказиш йўли билан аҳолини сунъий иммунизациялашга қаратилган тадбирлардир. Вакцинациянинг асосий мақсади аниқ патогенга қарши иммунологик хотирани яратишдан иборатдир\nИкки хил, яъни актив ва пассив иммунизациялар бўлиб, улар бир-биридан тубдан фарқ қилади. Бошқа организмлардан олинган иммуноглобинларнинг ўтказилиши пассив иммунизация ҳисобланади. У терапевт ва профилактик мақсадларда қўлланилади. Вакциналарнинг ўтказилиши актив иммунгизация ҳисобланади. Актив иммунизациянинг пассив иммунизациядан асосий фарқи - иммунологик хотирани шакллантириш ҳисобланади.\nИммунологик хотира организмда бегона агентларни самарали бартараф этиш ёки бартараф этишни тезлаштиришни таъминлайди. Асосий иммунологик хотира тўқималарининг Т ва В лари ҳисобланади. Хотира тўқималари:\nбиринчи иммун жавоби давомида (ушбу ҳолат вакцинация давомида амалга оширилади) Т- эффекторлари, Т-тўқималари, плазматик тўқималар, антитела ишлаб чиқарувчилар билан бир хил тарзда шакллантирилади;\nорганизмда узоқ вақт сақланиб туради;\nорганизмда бегона агентларни қайта пайдо бўлишида иммун жавобини тез шакллантириш хусусиятига эга.\nВакцина қўйидаги талабларни бажариши лозим:\nантиген процессинги ва презентациясида иштирок этувчи тўқималарни фаоллаштириш;\nтўқимали ва гуморал жавобни таъминлаб берувчи Т ва Т- тўқималар учун эпитопларни ташкил этиш;\nгистомослик антигенлари билан кейинги самарали презентацияни процессинга осон мослаштиради;\nтанага қарши ишлаб чиқилувчи тўқималар ва мувофиқ хотира тўқималарининг эффекторли Т-тўқималарининг яралишини йўлга қўяди;\nузоқ вақтлар давомида касаллик ривожланишини бартараф этади;\nзарарсиз, яъни жиддий касалликни келтириб чиқармаслик ёки қўшимча таъсирлар кўрсатмаслиги керак.\nВакцинациядан кейинги иммунитет иммун реакциясининг икки хил турларидан ҳосил бўлади: сгуморал ва тўқимали. Айланиб юрувчи антителларнинг мавжуд эмаслиги заиф иммун исботи бўла олмайди. Кўплаб турдаги инфекция турлари барқарорлиги асосида тўқимали механизмлар ётади.\nБугун профилактика юқумли касалликларнинг пайдо бўлиши ва тарқалишини олдини олишдан огоҳ этувчи энг самарали чора-тадбирлардан ҳисобланади. Махсус профилактика (вакцинация)-бу аҳоли ўзига профилактик эмланиш йўли билан у ёки бу инфекцияга нисбатан қаршилик кўрсатиш ҳисобланади.Охирги 40 йилда профилактик эмланиш қизамиқ, дифтерия, кўк йўтал, полиомиелит, эпидемик паротит, “В” вирус гипатети, қизилча, туберкулёз, грипп, эпидемик паротит ва қоқшол каби юқумли касалликлар билан курашишда муҳим аҳамият касб этди.\nЮқори самара, ижронинг соддалиги, вакцинацияланувчи шахслар қамровини кенгайтириш имкониятининг мавжудлиги ва оммий огоҳлантиришда иммунопрофилактиканинг фаол ўтказилиши кўпгина мамлакатлар учун ҳам жуда қўлай бўлгани учун ушбу жараён давлат сиёсати даражасига кўтарилди.\nЮқумли касалликларга қарши иммунизация- бола саломатлигининг ҳар томонлама қисми бўлиб, ушбу жараён инсонларга ўта қўлай, мажбурий ва бепул бўлиши керак.\nБола дунёга келар экан, у одатда бир қанча касалликларга нисбатан иммунитетга эга бўлади. Бу келажакда тўғилаётган янги болаларга оналаридан плацент орқали ўтувчи антител касаликлари билан курашишга хизмат қилади. Натижада, эмизикли бола кўкрак сутидан доимо қўшимча антителлар қабул қилади. Бу каби иммунитет фақатгина вақтинчалик характерга эга бўлади.\nВакцинация - болаларни юқумли касалликлардан ҳимоя қилувчи энг яхши восита ҳисобланади. Матбуотда вакцинациянинг асоссиз танқиди, журналистларнинг вакцинациядан кейинги асорати орқали келиб чиққан бўртирмалари ҳисобланади. Албатта бошқа дори-дармонлардек вакцинанинг ҳам ўзига хос қўшимча таъсирлари мавжуд.Аммо эмланмаган бола юқумли касалликларни юқтиргандан кўра, эмланиш асоратидан жабр кўрган боланинг ҳолати хавфсизроқ ҳисобланади.\n1 сутка ВГВ-1\n2-5 кун ОПВ-0\n2 ой пента-1(АКДС-1,ВГВ-2,ХИБ.-1)\nРота-1 (орал ротавирус)\n3 ой пента-2 (АКДС-2,ВГВ-3,ХИБ.-2)\nРота-2 (орал ротавирус)\n4 ой пента-3 (АКДС-3,ВГВ-4,ХИБ.-3)\n12 ой КПК -1\n16 ой АКДС–4\n6 ёш КПК-2\n1 синф (7 ёш) АДС-М–5,\n9-12 ёш ОПВ*\n16 ёш АДС-М–6\nАКДС+ВГВ+ХИБ – кўкйўталга қарши пентавалент эмлаш, бўғма касаллиги, қоқшол, гепатит В (ВГВ) ва ХИБ-инфекция.\nРота – ротавирусга қарши орал вакцина.\nПневмо – пневмококка қарши вакцина 2015 йилнинг июл ойидан жорий этилади.\nИПВ – Инактивлаштирилган полиомиелитга қарши вакцина 2015 йилнинг охирида жорий этилади.\nОПВ* – Одам папилломаси вирусига қарши вакцина 2016 йилдан жорий этилади.\nТўлиқ маълумот privivka.uz сайтида берилган\nСайтдан рўйхатдан ўтган фойдаланувчилар сони: 17381


Ўзбекистон ОТМларида янги факультет ташкил этилади | Qalampir.uz\nЖамият\t12 Март 18:45 6250\nОТМларда экология факультетлари ташкил этилади. Бу ҳақда Ўзбекистон Республикаси Президенти Шавкат Мирзиёев атроф-муҳитни асраш ва чиқиндиларни бошқариш тартибини такомиллаштириш масалалари бўйича ўтказган йиғилишда айтиб ўтди.\nЙиғилишда ишлаб чиқариш жараёнида экологик нормаларга риоя этиш масалалари таҳлил қилинди.\nСоҳада кадрлар сиёсати кескин танқид қилинди. Жумладан, малакали мутахассислар, илмий-тадқиқот ишлари етишмаслиги, бирорта олий ўқув юртида экология бўйича махсус факультет йўқлиги кўрсатиб ўтилди. Тадқиқотларга грантлар ажратиш, илмий ходимлар малакасини ошириш, соҳага инновацион технология ва ғояларни жалб қилиш муҳимлиги таъкидланди.\n“Давлатимиз раҳбари томонидан илмий тадқиқотларни ташкил этиш ва соҳага янги инновацион технологияларни жорий этишда кадрлар тайёрлаш бўйича аниқ вазифалар белгилаб олинди. Бир неча йиллар давомида бу соҳа учун кадрлар тайёрлашда муаммолар кузатилган. Аниқ-тиниқ тизим йўқ эди ва бу ҳолат Президент томонидан адолатли ва қаттиқ танқидга учради. Давлатимиз раҳбари университетларда экология факультетларини ташкил этиш, соҳа учун алоҳида ихтисослаштирилган олий ўқув юртини ташкил этиш ҳақида кўрсатма берди.\nЭкологияга узоқ йиллар давомида биология фанининг бир бўлими сифатида қаралган, ваҳоланки у аслида мультидисциплинар фандир ва экология факультетларини ташкил қилаётганда шуларни эътиборга олиш режалаштирилмоқда. Турли соҳаларни экология қамраб олади, шунинг учун ҳам мультидисциплинардир. Таъкидлаш лозимки, бугунги кунга қадар замонавий моддий-техника базаси ва кадрлар етишмаслиги туфайли бу йўналишдаги илмий-тадқиқот ишларида лоқайдлик юзага келди. Шунинг учун бугунги куннинг долзарб вазифаси, Президентимиз таъкидлаганидек, соҳага мақсадли грантлар жалб этиш, уларнинг портфелини шакллантириш, янги технологияларни жорий этиш, чиқиндиларни йўқ қилиш бўйича кичик стартап лойиҳаларини амалга ошириш учун давлат-хусусий ҳамкорликни кенгайтириш, соҳага ёш мутахассисларни жалб этиш ва хорижда стажировка ташкил этишдан иборат”, деди Инновацион ривожланиш вазири Иброҳим Абдураҳмонов.\n05 Апрель 21:55 55705\n05 Апрель 20:51 46207\n04 Апрель 18:05 39565\n05 Апрель 02:04 37933\n04 Апрель 14:33 36146


Ўзбекистонда Starlink’нинг қачон ишга туширилиши маълум бўлди – Bugun.uz\nЖаҳон - 22:33 · 13.05.2022\nЎзбекистонда Starlink’нинг қачон ишга туширилиши маълум бўлди\nStarlink сунъий йўлдош интернети Ўзбекистонда тахминан 2023 йилда ишлай бошлаши маълум бўлди. Бу ҳақда «SpaceX» веб-сайтидаги интерактив харитада маълум қилинди.\nХаритага кўра, ҳозирда хизмат 32 та давлатда, асосан, ривожланган мамлакатларда мавжуд. Қамров ҳудудига Европанинг катта қисми, жанубий Австралия, Янги Зеландия, шунингдек, АҚШ ва Мексиканинг аксарият қисми, Канада, Чили ва Бразилиянинг бир қисми киради.\nМаълумот ўрнида, «SpaceX» компанияси вакилига Ўзбекистонда ўз ваколатхонасини очиш бўйича таклиф берилганди. «Space Technology Conference STC-2022» халқаро конференцияси доирасида 10 май куни Ахборот технологиялари ва коммуникацияларини ривожлантириш вазири Шерзод Шерматов «SpaceX» компанияси вакили Бен МакВильямс билан учрашув ўтказган.


0(EX): Йўқ бўлиб кетган кенжа тур. ТМХИ Қизил рўйхатига киритилган [VU].\nЎтмишда – Қизилқум чўли, Устюрт ясси текислиги. Ўзбекистондан ташқарида: Эронда популяцияси сақланиб қолган (40-70 та). Ўтмишда – Туркманистон, Қозоғистон, Кавказорти, Яқин Шарқ, Афғонистон, Покистон, Ҳиндистон. Африкада – бошқа кенжа турлари.\nТурли чўллар, қия тепаликлар ва чинклар.\nҚизилқум чўлида XIX асрда йўқ бўлиб кетган, Устюртда 1960-1970-йилларда 13 таси қайд этилган. Шимолий Туркманистонда 1989 йилгача, Қозоғистонда – 1989 йилда сўнгги бор учраган. Баъзи маълумотларга кўра, гепард шимоли-ғарбий Туркманистоннинг Қора-бўғоз жарликларида ҳамда Устюртнинг Қозоқлишўр яқинидаги жанубий чинклари бўйлаб ва Устюртда сақланиб қолган.\nАсосан кундузи, баъзан ойдин кечалари ҳам фаол. Декабрь-январда жуфтлашади. Апрель-майда болалайди (2-4). Болалари 1-2 йил онасидан ажрамайди, 2-4 ёшда жинсий вояга етади. Кўпайиш давридан сўнг кўчиб юради. Жайронлар, сайғоқлар, тоғ қўйлари, қуёнлар, кемирувчилар, қушлар билан озиқланади. 14 ёшгача яшайди.\nОнгли равишда қириб юбориш, озуқа манбаларининг камайиши.\nДунё парваришхоналари ва ҳайвонот боғларида фақат Африка кенжа турининг кўпайтирилиши маълум.\nСИТЕСнинг I Иловасига киритилган. Трансчегаравий кенжа тур сифатида Кўчиб юрувчи турлар бўйича Конвенция доирасида Сут эмизувчилар бўйича Марказий Осиё мамлакатлари ташаббуси рўйхатига киритилган. Тутқунликда кўпайтириш чораларини кўриш ҳамда яшаш учун қулай муҳитга қўйиб юбориш, маҳаллий аҳоли билан тушунтириш ишларини олиб бориш.


Немислар энг ишончли автомобилни аниқлади » Ўзбекистон янгиликлари – Zamin.uz\nБир ҳафта муқаддам Consumer Reports нашри энг ишончли автомобиль маркасини аниқлаганлигини ёзган эдик. Германия техник назорат Уюшмаси 9 млн техник кўрик натижаларига асосланиб автомобилларнинг ишончлилик даражасига кўра рейтингини тузди.\nConsumer Reports автомобиль маркаларининг ишончлилик рейтингини тузган бўлса, немис уюшмаси муайян авторусум асосида тузди. Ҳар бир машинанинг олган баҳоси унинг техник нуқсонларига боғлиқ.\nШундай қилиб Mercedes-Benz GLK кроссовери ва Porsche 911 спортча русумлар оиласи энг ишончли автомобиллардир деб топилди. Автомобиль эгаларининг атиги 2,1 фоизи ундан шикоят қилган. Тўғри, хулоса уч йил аввал чиқарилган Mercedes-Benz GLK ва Porsche 911га тегишлидир. Етти йиллик автомобиллар орасида Mazda 2 хэтчбеки энг ишончлиси бўлиб чиқди. 6,8 фоиз “Мазда”да камчилик аниқланди.\nГерманияда машинага энг яхши хизмат кўрсатувчи ҳудудлар Саксония, Бавария ва Баден-Вюртенберг эканлиги аниқланди.\nҚизиғи шундаки, Focus Online нашри Саксония ҳудудидаги автомобилларнинг техник жиҳатдан созлигини қуйидагича изоҳлайди. Саксония ГДР таркибида пайтида Wartburg ва Trabant енгил машиналари эгалари техникани кўпинча ўзлари таъмирларди. Шу боис саксонияликларда машина капотини тез-тез очиб, майда-чуйда камчиликларини мустақил таъмирлаш одати сақланиб қолган.\nТеглар: майда пайтида бўлса авторусум қолган атиги\n10:09 Сирғали автомобиль бозоридаги нархлар (2016 йил 10 январь)


97 ёш тилсими » Бой бўлишни истаганлар учун\nbiznestrener.uz » Машхурлар хаёти » 97 ёш тилсими\nВақти: 14-02-2017, 11:11\nЖон Рокфеллер фаол бизнесни тарк этганидан кейин асосий мақсади соғлом тана ва руҳ, узоқ умр ва атрофдагиларнинг ҳурмат-иззатига сазовор бўлишдан иборат бўлган. Аммо буларнинг барчасини пул ҳал қилармиди? Мана, Рокфеллер нималар қилганди (ўйлаб кўринг, балки буларнинг сизга ҳам аҳамияти бордир):\nШундай қилиб, Рокфеллер\n– ҳар якшанба куни ибодатни адо этар, кундалик ҳаётга татбиқ этиш мумкин бўлган тамойилларни чуқур ўзлаштириш мақсадини белгилаб қўярди;\n- тунда саккиз соат ухлар ва ҳар куни кундузи "қуш уйқуси”ни канда қилмасди. У дам олиш ёрдамида соғлиқ учун ҳалокатли ҳисобланмиш чарчоқдан халос бўларди;\n– Рокфеллер ҳар куни ванна ва душ қабул қиларди. Тозалик ва ташқи кўринишнинг шинамлигига эътибор берарди;\n– Флоридага кўчиб ўтди, у ернинг иқлими соғлиқни мустаҳкамлаш ва умрни узайтиришга катта имкон берарди;\n– Рокфеллер уйғун, яхши мутаносиб ҳаёт кечирди. Унинг ҳар кунлик севимли ўйини гольф бўлиб, тоза ҳаво ва қуёш нуридан баҳра олишни таъминлаган. Рокфеллер ўйинлар, ўқиш ва хайру саховатга доир бошқа машғулотлардан бебаҳра қолмасди;\n– Рокфеллер секин овқатланар, шошмасдан, қунт билан ҳар бир тишламни чайнаб ютарди;\n– бу пайтда сўлаклар, асосан, майдаланган таом билан оғизда аралашиб кетарди. Мазкур аралашма яхши ҳазм бўларди. Боз устига таом уй ҳароратида истеъмол қилинарди.\n– ақл ва руҳ учун керакли витаминлар асло эсдан чиқмасди. Ҳар бир таомни истеъмол қилишдан олдин, албатта, ибодат қилинарди. Тушлик пайтида Рокфеллернинг яна бир одати намоён бўларди: у котиби ёки меҳмонлар, ёки оила аъзоларидан бирига Муқаддас китобдан оятлар, газета, журнал, китоблардан илҳом бахш этувчи, руҳлантирувчи шеър ёки мақола ўкиб беришни илтимос қиларди.\n– Рокфеллер шифокор Хэмильтон Фиск Бигтарнинг бутун иш кунини тўлиқ банд этарди. Бигтарга, Жон Рокфеллер ўзини соғлом, бахтли ва фаол ҳис этса, шуни ҳисобга олиб, ҳақ тўлардилар. Бунга шифокор уни мотивация йўли билан тетик ва умидвор тарзда дунёни идрок этиш, қувватлаш туфайли эришган эди. Натижада Рокфеллер 97 ёшгача умр кечирди;\n– Рокфеллер мероси борасида атрофдагилар билан оила аъзолари ўртасида совуқчилик тушмаслиги учун ақл билан иш тутди. У бойлигини қисмларга бўлиб, уларнинг заруриятига қараб тақсимлади.\n– Дастлаб Рокфеллернинг келтирган сабаблари худбинликдай кўринган. У яхши обрў-эътибор, нуфуз қозонишга интилди. Аммо кейинчалик барчаси ўзгариб кетди. Саховатни намоён этиб, Рокфеллернинг ўзи хам саховатли инсонга айланди. Хайр-саховати, муруввати ҳам ҳамда филантроплик (муҳтожларга шафқатли, хайр-саховатлилик) фаолияти оқибатида у жуда кўплаб кишиларга соғлиқ ва бахт-саодат улашди, ўзи ҳам саломатлик ва бахт-иқболга муяссар бўлди.\n– Рокфеллер томонидан таъсис этилган фондлар янги ва янги авлод одамларига фаровонлик келтирмоқда. Ўз ҳаёти ва пулларини Рокфеллер хайр-саховат, яхшилик воситасига айлантирган эди. Мустаҳкам соғлиққа эга бўлиш учун бойлик тўплашнинг асло ҳожати йўқ. Аммо муваффақиятли натижаларни қўлга киритишда бошқа ингредиентлар, яъни ажралмас таркибий қисмлар керакки, улар орасида муайян билимлар мавжудлиги тиббий соҳада мақсадга мувофиқдир. Саломатликка нисбатан бепарволикка мутлақо йўл қўйиб бўлмайди.


Цитаназол Нео инфузия учун эритма – Meducate.uz – Дорилар ҳақида маълумотлар ўзбек тилида\nЦитаназол Нео инфузия учун эритма\nHome Йўриқномалар Цитаназол Нео инфузия учун эритма\nПрепаратнинг савдо номи: Цитаназол Нео\nПрепаратни балғам ва сўлакдаги концентрацияси унинг плазмадаги даражаси билан бир хил. Замбуруғли менингити бўлган беморларда флуконазолнинг орқа мия суюқлигидаги миқдори плазмадаги даражасининг мувофиқ равишда 80% етади. Плазмадаги концентрацияси дозага тўғри пропорционал боғлиқ бўлади. 90% мувозанатли концентрацияга суткада бир дозадан бир неча марта юборилгандан сўнг 4-5 кунга келиб эришилади.\nТахминий тақсимланиш ҳажми организмдаги суюқликнинг умумий миқдорига яқинлашади. Плазма оқсиллари билан флуконазолнинг озгина қисми (11-12%) боғланади. Ярим чиқарилиш даври – анча узоқ 30 соат.\nФлуконазол организмдан асосан буйрак орқали чиқарилади: бунда юборилган дозанинг тахминан 80% и ўзгармаган ҳолда чиқади. Флуконазолнинг клиренси креатинин клиренсига нисбатан тўғри пропорционал боғлиқликка эга. Периферик қонда метаболитлари аниқланмаган.\nЦитоназол Капсулалар20.06.2018Кейинги мақола


19.01.2019 12:12 0 1030\nУ ҳар куни 45 километр йўл босиб ишга қатнайди. Туризм ривожига қўшаётган ҳиссаси учун пул берилмайди.\nБундан бир йилча муқаддам Бухоронинг эски шаҳар қисмидаги муаллақ дарвеш роли ижрочиси, театр актёри Бахтиёр Ашуров билан суҳбат уюштирган эдик. Хўш, кўплаб ҳамюртларимиз ва меҳмонлар қизиқиш билдирган мазкур ғоя ижрочиси бугун қаерда? Йил мобайнида дарвеш билан боғлиқ нималар юз берди? Қуйида шу хусусда билиб оласиз.\n– Бахтиёр, илк саволимиз: сиз бугун ҳам театрга барвақт келиб, китоб ўқияпсизми? Ўтган бир йилда нималарни мутолаа қилдингиз?\n– Ҳа, албатта, шу йил мобайнида мен кўплаб тарихий ҳамда замонавий асарларни олиб ўқишни жоиз деб билдим. Негаки ҳозирги кунда театрларда барча танбеҳлар саҳна асарлари учун ёзилаётган асарларга келиб тақалмокда. Мен ҳам бу борада шу кичкина «сир»га қизиқиб қолдим. Қизиққаним сабаби бир саволга бориб тақалади: нега аваллари томошабинлар олқиши ва талаблари билан саҳнадан тушмаган ўлмас асарлар бугунги кунда томошабинини кутмоқда? Бу, менимча, театрларда ижодий жараённинг сустлиги ва лоқайдликдан бўлса керак. Ўзимга хос изланишларимдан амин бўлишимча, улуғ устозларимиз муҳит, шароит, жой ва мансаб танлашмаган ва кўплаб китоблар ўқиб, ўз устида ишлашган.\nКитоб ўқишни канда қилганим йўқ. Станиславскийнинг «Актернинг ўз устида ишлаши» ҳамда ўзбек классик асарларини тез-тез мутолаа қилиб тураман.\n– Дарвешлик «фаолият»ингиз қандай бўляпти? Одамлар ҳозир ҳам қизиқиш билдиришяптими?\n– Биласизми, сайтингизда чиққан биринчи суҳбатимиздан сўнг кўпчилик мени таниб қолган. Бир йилда йигирма мартача тадбирларда иштирок этдим. Дарвеш ролида бир неча соат «муаллақ» ўтиришимга тўғри келган. Оёқларим оғримайди, увишмай қолган ҳозир. Ўрганиб қоларкансан, киши. Уч марта гастролларга чиқдик. Сирдарё вилоятида бўлиб ўтган қовун сайлига таклиф қилишди. У ерда бизни катта қизиқиш билан кутиб олдилар. Томошабинлар қуршовида анча вақт қолишимизга тўғри келди. Ҳамкасблар ва дўстлар орттирдик. Мен одамларни бу даражада ҳайратда қолдирамиз деб ўйламагандим.\n– Бугун туризм ўчоқларидан бири бўлмиш Бухорога сайёҳларнинг ташриф буюриши қай даражада?\n– Мана, икки-уч йилдан буён туризм соҳасида жуда катта ислоҳотлар амалга оширилмоқда. Ички туризм йўналишлари жорий этилди, маҳаллий аҳолининг ҳам қизиқиши жуда катта. Биз, санъат аҳли ҳам бундан мустасно эмасмиз. Ижодий жамоамиз билан биргаликда меҳмонлар учун Бухоро амирлиги қўрғони бўлмиш Арк тарихий обидасида амирнинг қабул маросимини саҳналаштириб, хорижий ҳамда ички туризм сайёҳларига ҳавола этиб келяпмиз. Сайёҳлар сони сезиларли даражада ошган.\n– Сиз муаллақ ўтирувчи дарвешсиз. Бухорода муаллақ турувчи икки аллома ҳам пайдо бўлганди. Уларнинг ижрочилари ким? Ҳар ҳолда ҳамкасбларингиз бўлса керак?\n– Ҳа, улар менинг дўстларим, қадрдон ҳамкасбларим. Санъат ва маданият институтларини тамомлаган Нурали Турдиев, Илҳом Тоиров ва Рустам Раҳматов. Улар ҳам мазкур лойиҳаларда катта қизиқиш ва маҳорат иштирок этишди. Биз биргаликда кўплаб сафарларда бўлдик. Шаҳрисабздаги халқаро мақом фестивали, Тошкентда ўтказилган туризм ярмаркаси ва, юқорида айтганимдек, Сирдарёдаги қовун сайлларида. Бир оёқда муаллақ турувчи афанди, учар аллома ва муаллақ ўтирувчи дарвеш...\n– Тарихий обидалар масканида муаллақ ўтириш ва туриш аттракционларини бажарадиган актёрларга ҳақ тўланадими? Ҳар ҳолда сизлардан вақт, жисмоний куч талаб қилинади.\n– Йўқ, бизга ҳақ тўланмайди. Чиқишларимизни шу бугунга қадар беминнат ва холисона ижро этиб келмоқдамиз.\n– Шахсий ҳаётингизда нима гаплар? Бухоролик бўла туриб ҳалиям Бухорода ижара уйда яшаяпсизми?\n– Шахсий ҳаётимда бироз қийинчиликларга дуч келяпман. Отам оғир хасталика чалингач, ижара уйни тарк этишга тўғри келди. Ҳозир оила аъзоларим билан қишлоқдаман. Қизим шу ердаги мактабнинг иккинчи синфида ўқийди. Унинг қишлоқ шароитига кўникиши қийин кечяпти. Ҳар ҳолда кичкиналигидан шаҳар шароитига кўниккан эди. Турли тўгаракларга қатнаб турарди. Бадиий гимнастика, инглиз ва рус тилларини ўрганишни бошлаганди. Қишлоққа қайтганимиздан сўнг шаҳарни қўмсаб, хархаша қилгани-қилган. Тўғри-да, ахир қанча имкониятларни қолдириб келган, инжиқ ва хомуш бўлиб қолган.\nРостни айтсам, ўзим ҳам чарчадим. Ижарама-ижара яшаб, учта болани етаклаб, у ердан бу ерга кўчиш осон эмас.\n– Сизни саҳнада «Ҳиндистонлик келин» комедиясидаги ширкат раиси ролида кўрган эдим. Сир бўлмаса, театрда ойлик-маошингиз қанча? Уч нафар фарзандни боқишнинг ўзи бўлмайди. Рўзғорни бут қилиш, тирикчилик масалаларини қандай ҳал қиляпсиз?\n– Ўзбекстон халқ артисти Убайдулла Бақоев томонидан саҳналаштирилган «Ҳиндистонлик келин» – соф туйғуларга бой асар. Ширкат раисига келсак, мен образимни севиб ижро этдим. Саҳнада яратган қаҳрамонимнинг тимсоллари ҳаётда учраб туради. Бундай инсонларни ёқтирмайман, негаки улар лаёқатсиз, мансабпараст ва шижоатсиз. Мен фидойи, жонкуяр, меҳнаткаш инсонларни ҳурмат қиламан.\nОйлик маошим... Аллоҳга шукр, рўзғорни тебратиб турибман. Аммо ҳар куни 45 километр йўл босиб, ишга қатнашнинг ўзи бўлмас экан. Уй-рўзғор, бола-чақа, уларни едириш, ичириш, кийинтириш... Ишқилиб амаллаяпман.\n– Тасаввур қилайлик, сиз театр директорисиз. Қандай ишларни амалга оширган бўлардингиз?\n– Мен учун жуда қийин савол. Биласизми, ҳозирги замонда раҳбарлик жуда катта масъулиятни талаб қилади. Бугунги раҳбар кеча-ю кундуз изланиши, қўл остидаги ходимлардан юз чандон олдинда бўлиши ва ўзини бир оиланинг бошлиғи деб ҳис этмоғи зарур. Ходимларга вазифаларни тақсимлаш, асарлар қўйиш, пьесаларнинг муаллифлари билан ҳар бир образ устида алоҳида ишлаш талаб қилинади. Раҳбарнинг эртанги амалга оширадиган ҳар бир иши олдиндан янгича ва замонаваий бўлмоғи зарур.\nТеатр рекламаларини ниҳоятда бойитиш мақсадга мувофиқдир. ТВ, радио, газета, журналларда театр фаолияти ва пьесалардан хабарлар, анонслар бериш ва фақат қайноқ ижод қилиш зарур деб биламан.\n– Муаллақ ўтирувчи дарвеш аттракциони баҳонасида сиз сайёҳлар билан «танишдингиз». Туризмни ривожлантириш учун яна нималар қилиш керак деб ўйлайсиз?\n– Мен турли миллат сайёҳлари билан танишдим. Уларнинг қизиқишларини орттириш учун қадим даврлардан қолган шаҳар харобаларида мароқли учрашувлар уюштириш, обидалар олдида эртакнамо овқатланиш масканлари қурилса, фойдадан ҳоли бўлмайди. Сунъий сув ҳавзалари, эко-боғлар, кўҳна давр руҳини бериш учун жонли от-аравалар, кечки гулхан атрофида чойхўрлик-гаштаклар ташкил этиш ҳам айни муддао. Хуллас, жуда кўп ишлар қилиш мумкин.\nтуризм Бухоро муаллақ дарвеш\nБюрократия ва... овчаркалар\nШомаҳмудовларнинг 16 фарзанди\nҲуқуқ 13/01, 10:54\nХивада Чехиялик сайёҳнинг телефони топиб берилди\nҲодиса 11/01, 22:30\nБухорода ширакайф безорилар туркиялик ҳайдовчини дўппослашди\nМаслаҳат 11/01, 19:15\nЧет мамлакатларда сайёҳларни қандай «шилишади?»


ЖССТ Туркманистонга гуруҳ юборди. Мамлакатда коронавирус бор-йўқлиги текширилади | Qalampir.uz\nЖССТ Туркманистонга гуруҳ юборди. Мамлакатда коронавирус бор-йўқлиги текширилади\nОлам\t06 Июль 17:11 8559\nБутун дунёни эгаллаб олган янги турдаги коронавирус COVID-19 инфекцияси Туркманистонга кириб бормаган. “Арқадағ” ҳокимияти 4 ойдирки, бутун дунёни ушбу фактга ишонтиришга ҳаракат қилиб келмоқда. Дунёнинг кўплаб мамлакатларида карантин чекловлари жорий қилиниб, маска тақиш асосий мажбурият этиб белгиланган бир вақтда, Туркманистонда маска тақмаганлик учун эмас, аксинча, таққанлик учун жавобгарлик эълон қилинди.\nТуркманистон мамлакат ичкарисида коронавирус аниқламаганига жамоатчиликни ва халқаро ташкилотларни ишонитиришга ҳаракат қилиб келаётгани ортидан бугун, 6 июль куни Жаҳон Соғлиқни сақлаш ташкилоти вакиллари ушбу давлатга йўл олди. Жаҳон соғлиқни сақлаш ташкилотининг Европадаги минтақавий директори Ханс Клуге Twitter’даги саҳифаси орқали ЖССТ вакиллари Туркманистонга кетаётганини маълум қилди.\nОхирги 4 ой ичида Туркманистонда коронавирусга чалиниш ҳолатлари аниқлангани ҳақида ОАВ орқали бир неча хабарлар эълон қилинди. Булардан охиргиси “Хроники Туркменистана”нинг хабари бўлиб, унда ёзилишича, пойтахт Ашхободда 6 кишида коронавирус аниқланган.\n“Ашхободдаги С.А.Ниёзов номидаги Туркманистон даволаш-маслаҳат марказининг олти нафар ходими COVID-19 инфекциясига чалинган. Уларнинг уч нафари ўртача оғир аҳволда”, дейилади хабарда.\nМарказда юқумли касалликлар бўлими бўлмагани учун, беморларнинг бир қисми Чўганлидаги юқумли касалликлар шифохонасига кўчирилган. Қолганлар эса Аҳал вилоятида олдиндан тайёрланган карантин марказига жойлаштирилган.\nҚайд этиш керакки, Туркманистон Ташқи ишлар вазирлиги брифинг ва семинарларда мамлакатда коронавирус йўқлигини таъкидлаб келяпти. Қолаверса, мамлакат халқаро ташкилотларнинг текширувларини ҳам пайсалга солиб келаётган эди.\nТуркманистон Жаҳон Соғлиқ сақлаш ташкилоти\n01 Август 23:37 42520\n01 Август 09:46 38079\n01 Август 14:53 33967\n01 Август 18:59 32230\n31 Июль 15:19 31579


Арктика учун жанг: Швеция ва Финляндия НАТОга нима учун қўшилмоқда? - 03.06.2022, Sputnik Ўзбекистон\nАрктика учун жанг: Швеция ва Финляндия НАТОга нима учун қўшилмоқда?\nХельсинки ва Стокгольмнинг альянсга қўшилиши - хавфсизлик жиҳатидан соғ ақлга зид, лекин Арктика учун кураш нуқтаи назаридан - ўта муҳим. 03.06.2022, Sputnik Ўзбекистон\nШвеция ва Финляндиянинг НАТОга кириши ҳақидаги эпопеяси бир неча ойдан бери давом этмоқда ва ҳамон унинг якуни кўринмайди. Уни мантиққа тўғри деб аташ мумкин эмас, чунки Хельсинки ва Стокгольмнинг альянсга қўшилиш ҳақидаги қарорлари, бир томондан қараганда умуман соғ ақлга зид.Бу айниқса блокнинг кенгайишига қарши чиқаётган Туркия билан бўлаётган диалогларда аниқроқ кўзга ташланяпти. Скандинавия мамлакатлари пойтахтидан фарқли ўлароқ Анқарада тарихнинг тектоник плиталари ҳаракатларини жуда сезгирлик билан илғаб қолди. Ва бу вазиятдан асосий манфаатдор бўлган АҚШ билан турли йўлларда: бу сафар Суриядаги курдларга операция учун қирувчи самолетлар етказиб бериш орқали савдолашиб ўз мустақиллиги ва уни мустаҳкамлашга ҳаракат қилмоқда. Эслатиб ўтамиз, ўша демократик дунё Туркиянинг Ироқдаги худди шундай ҳаракатларига эътибор бермасликни афзал кўрган эди. Гап эса Вашингтоннинг минтақадаги ягона иттифоқдоши ҳақида кетмоқда. Сешанба куни бошланган операция ҳақида май ойининг охирида хабар беришди. Бу учун Давлат департаменти Туркияга танбеҳ беришга ҳам улгурди. Аммо ҳаммага маълум бўлганидек, ит ҳуради - карвон ўтаверади.Ўтган йиллар давомида дунёда давом этган ва сўнгги бир неча ой ичида қайтариб бўлмайдиган ўзгаришлар мамлакатлардан оператив эркинликни талаб қилишини Туркия яхши англайди. Албатта, агар ўша мамлакатлар, халқаро муносабатларнинг кўз ўнгимизда шаклланаётган янги тизимида ҳеч нарсадан маҳрум бўлишни истамасалар.Барибир, хавфсизлик нуқтаи назаридан минимум ҳеч нарсага эришмайди, максимум бўлса эса – уларда ниманидир йўқотиб қўйиш хавфи бор. Москва улар учун ҳеч қандай хавф туғдирмаётган эди. Энди эса Россияга нисбатан нейтрал муносабатлардан кечиб унинг душмани бўлган альянснинг аъзоси бўлмоқчилар. Бироқ, улар авваллари ҳам НАТОнинг машғулотларида иштирок этишган. Демак, нейтралитети ҳам шартли эди.Бундай вазиятда ҳар қандай нормал одам эҳтимол бу унга ҳеч бўлмаганда иқтисодий томондан қандайдир фойда келтиришини ўйлаб кўриши керак эди. Бироқ, афтидан скандинавия мамлакатлари ҳукуматида бундай кадрларга эҳтиёж юқори. Агар Финляндия илгари ЯИМнинг икки фоизини мудофаа учун сарфлаган бўлса (АҚШ ўз иттифоқчиларидан шуни талаб қилади), Швециянинг эса бу учун анча пул сарфлашига тўғри келади. Ўтган йили у ерда ЯИМнинг атиги 1,3 фоизи ҳарбий эҳтиёжлар учун сарфланган. Демак, бу модда учун ҳаражатларни бир ярим баробарга оширишга тўғри келади. Аммо бундай талаблар СССР парчаланганидан сўнг, альянснинг ҳарбий бюджети аста-секин қисқаргандан кейин нисбатан бўшашган йиллар мероси. Энди эса “Россия таҳдиди” баҳонасида Вашингтон ўз иттифоқчиларини каттароқ маблағлар сарфлашга осонгина мажбур қилади.Инқирозлар фонида бундай харажатлар мамлакатлар бюджетига катта зарба бўлади, ўз навбатига аҳолига ҳам. Бироқ халқнинг альянсга қўшилиш ҳақидаги фикрлари ҳеч кимни қизиқтирмайди. Апрель ойининг охиридаёқ Швеция ТИВ раҳбари Анн Линде ўз ватандошларини ҳеч қандай референдум бўлмаслигини айтиб меҳрибонларча огоҳлантирган эди. Айтишларича, бу муҳим масала оддий шведлар билиши мумкин бўлмаган махфий маълумотларни ўз ичига олар эмиш.Арктика катта эҳтимол билан XXI асрдаги тўқнашувларнинг асосий майдонига айланади. Ва масала нафақат тўғридан-тўғри ҳарбий таҳдид эмас, балки иқтисодий таҳдид ҳақида. Москвага қарши санкцияларнинг нефть етказиб беришни қисман чеклашни назарда тутувчи олтинчи пакети аллақачон рекордлари янгилаётган ёқилғи нархини пасайтиришга ёрдам бера олмайди. Шу нуқтаи назардан, Америка президенти Жо Байденнинг баёноти жуда муҳим кўринади. Қора олтин нархининг ошиши Арктика захираларини янада жозибадор қилади ва уларни ўзлаштириш эса янада фойдали бўлади. Шу билан бирга нархларнинг ошиши яна бир нарсага ишонтирмоқдаки, экологлар, сиёсатчилар ва таниқли шахслар айтган ўша яшил иқтисодиётга ўтиш аслида жуда шошқалоқликда айтилган бўлиб чиқди.Бу Сувайш канали ёки Яхши Умид бурни атрофидаги йўналишларнинг деярли ярмига тенг. Арктикадан ташқари Осиё давлатлари, биринчи навбатда Хитой ва Ҳиндистон ҳам унинг ривожланишидан манфаатдор. Шу билан бирга Россия Шимолий денгиз йўлидан тарихдан ўзига тегишли бўлган йўналишни кўради. Ғарб эса миллий юрисдикциядан чиқиб кетишини талаб қилмоқда.Бироқ, Арктиканинг ресурс базаси ва унинг транспорт имкониятларидан фойдаланиш ҳуқуқи ҳозирда, 2020 йилларда, аниқ бўла бошлаган, Россия ва Ғарбнинг карама-қаршилиги сабаби. Ўзаро даъволарнинг кучайиши шароитида шимол қарама-қаршилик учун тўлақонли майдонга айланмоқда. Шунинг учун бу йўналишда ўз позицияларини кучайтириш учун АҚШ катта пул тўлашга тайёр.\nақш, россия, нато, финляндия, швеция\n© Sputnik / Valeriy Melnikov / Фотобанкка ўтишУчения спецназа Чеченской Республики в районе Северного полюса\nХельсинки ва Стокгольмнинг альянсга қўшилиши - хавфсизлик жиҳатидан соғ ақлга зид, лекин Арктика учун кураш нуқтаи назаридан - ўта муҳим.\nШвеция ва Финляндиянинг НАТОга кириши ҳақидаги эпопеяси бир неча ойдан бери давом этмоқда ва ҳамон унинг якуни кўринмайди. Уни мантиққа тўғри деб аташ мумкин эмас, чунки Хельсинки ва Стокгольмнинг альянсга қўшилиш ҳақидаги қарорлари, бир томондан қараганда умуман соғ ақлга зид.\nБу айниқса блокнинг кенгайишига қарши чиқаётган Туркия билан бўлаётган диалогларда аниқроқ кўзга ташланяпти. Скандинавия мамлакатлари пойтахтидан фарқли ўлароқ Анқарада тарихнинг тектоник плиталари ҳаракатларини жуда сезгирлик билан илғаб қолди. Ва бу вазиятдан асосий манфаатдор бўлган АҚШ билан турли йўлларда: бу сафар Суриядаги курдларга операция учун қирувчи самолетлар етказиб бериш орқали савдолашиб ўз мустақиллиги ва уни мустаҳкамлашга ҳаракат қилмоқда.\nЭслатиб ўтамиз, ўша демократик дунё Туркиянинг Ироқдаги худди шундай ҳаракатларига эътибор бермасликни афзал кўрган эди. Гап эса Вашингтоннинг минтақадаги ягона иттифоқдоши ҳақида кетмоқда. Сешанба куни бошланган операция ҳақида май ойининг охирида хабар беришди. Бу учун Давлат департаменти Туркияга танбеҳ беришга ҳам улгурди. Аммо ҳаммага маълум бўлганидек, ит ҳуради - карвон ўтаверади.\nЎтган йиллар давомида дунёда давом этган ва сўнгги бир неча ой ичида қайтариб бўлмайдиган ўзгаришлар мамлакатлардан оператив эркинликни талаб қилишини Туркия яхши англайди. Албатта, агар ўша мамлакатлар, халқаро муносабатларнинг кўз ўнгимизда шаклланаётган янги тизимида ҳеч нарсадан маҳрум бўлишни истамасалар.\nШвеция ва Финляндия эса аксинча, Россия чегараларида демократия “сарбони” бўлишни истаб қолди ва ўзини Шимолий Атлантика биродарлиги ва АҚШ олдида вассал мажбуриятлари билан боғламоқчи.\nБарибир, хавфсизлик нуқтаи назаридан минимум ҳеч нарсага эришмайди, максимум бўлса эса – уларда ниманидир йўқотиб қўйиш хавфи бор. Москва улар учун ҳеч қандай хавф туғдирмаётган эди. Энди эса Россияга нисбатан нейтрал муносабатлардан кечиб унинг душмани бўлган альянснинг аъзоси бўлмоқчилар. Бироқ, улар авваллари ҳам НАТОнинг машғулотларида иштирок этишган. Демак, нейтралитети ҳам шартли эди.\nБундай вазиятда ҳар қандай нормал одам эҳтимол бу унга ҳеч бўлмаганда иқтисодий томондан қандайдир фойда келтиришини ўйлаб кўриши керак эди. Бироқ, афтидан скандинавия мамлакатлари ҳукуматида бундай кадрларга эҳтиёж юқори. Агар Финляндия илгари ЯИМнинг икки фоизини мудофаа учун сарфлаган бўлса (АҚШ ўз иттифоқчиларидан шуни талаб қилади), Швециянинг эса бу учун анча пул сарфлашига тўғри келади. Ўтган йили у ерда ЯИМнинг атиги 1,3 фоизи ҳарбий эҳтиёжлар учун сарфланган. Демак, бу модда учун ҳаражатларни бир ярим баробарга оширишга тўғри келади. Аммо бундай талаблар СССР парчаланганидан сўнг, альянснинг ҳарбий бюджети аста-секин қисқаргандан кейин нисбатан бўшашган йиллар мероси. Энди эса “Россия таҳдиди” баҳонасида Вашингтон ўз иттифоқчиларини каттароқ маблағлар сарфлашга осонгина мажбур қилади.\nИнқирозлар фонида бундай харажатлар мамлакатлар бюджетига катта зарба бўлади, ўз навбатига аҳолига ҳам. Бироқ халқнинг альянсга қўшилиш ҳақидаги фикрлари ҳеч кимни қизиқтирмайди. Апрель ойининг охиридаёқ Швеция ТИВ раҳбари Анн Линде ўз ватандошларини ҳеч қандай референдум бўлмаслигини айтиб меҳрибонларча огоҳлантирган эди. Айтишларича, бу муҳим масала оддий шведлар билиши мумкин бўлмаган махфий маълумотларни ўз ичига олар эмиш.\nСтокгольм ва Хельсинки учун блок таркибига ўтиш қийинчиликлар эвазига шубҳали фойда келтирса, Вашингтон бундан Арктикада ўз позициясини мустаҳкамлаб олади. Швеция ва Финляндия НАТОга қўшилгандан кейин Россия Арктика кенгашининг альянсга кирмаган ягона яъзоси бўлиб қолади.\nАрктика катта эҳтимол билан XXI асрдаги тўқнашувларнинг асосий майдонига айланади. Ва масала нафақат тўғридан-тўғри ҳарбий таҳдид эмас, балки иқтисодий таҳдид ҳақида. Москвага қарши санкцияларнинг нефть етказиб беришни қисман чеклашни назарда тутувчи олтинчи пакети аллақачон рекордлари янгилаётган ёқилғи нархини пасайтиришга ёрдам бера олмайди. Шу нуқтаи назардан, Америка президенти Жо Байденнинг баёноти жуда муҳим кўринади.\nУнда санкциялар қабул қилинганининг эртаси куни президент Ғарб аслида Россия нефтини сотиб олишга тайёрлигини, аммо бозордан паст нархда (ва, эҳтимол, ушбу олтита пакетга қараганда анча юқори)олишини тан олган эди.\nҚора олтин нархининг ошиши Арктика захираларини янада жозибадор қилади ва уларни ўзлаштириш эса янада фойдали бўлади. Шу билан бирга нархларнинг ошиши яна бир нарсага ишонтирмоқдаки, экологлар, сиёсатчилар ва таниқли шахслар айтган ўша яшил иқтисодиётга ўтиш аслида жуда шошқалоқликда айтилган бўлиб чиқди.\nМинтақанинг аҳамияти логистика билан боғлиқ муаммолар нуқтаи-назаридан янги рангларда жилоланади. Иқлим ўзгаришлари сабаб Арктикада юк ташиш янада қулайроқ бўлади, шунинг учун Шимолий денгиз йўли жаҳон савдосининг энг муҳим томирларидан бирига айланиш салоҳиятига эга бўлади.\nБу Сувайш канали ёки Яхши Умид бурни атрофидаги йўналишларнинг деярли ярмига тенг. Арктикадан ташқари Осиё давлатлари, биринчи навбатда Хитой ва Ҳиндистон ҳам унинг ривожланишидан манфаатдор. Шу билан бирга Россия Шимолий денгиз йўлидан тарихдан ўзига тегишли бўлган йўналишни кўради. Ғарб эса миллий юрисдикциядан чиқиб кетишини талаб қилмоқда.\nБироқ, Арктиканинг ресурс базаси ва унинг транспорт имкониятларидан фойдаланиш ҳуқуқи ҳозирда, 2020 йилларда, аниқ бўла бошлаган, Россия ва Ғарбнинг карама-қаршилиги сабаби. Ўзаро даъволарнинг кучайиши шароитида шимол қарама-қаршилик учун тўлақонли майдонга айланмоқда. Шунинг учун бу йўналишда ўз позицияларини кучайтириш учун АҚШ катта пул тўлашга тайёр.


Бемор ва намоз | HikmatNuri\nCategory Archives: Бемор ва намоз\nБу категорияда беморнинг намоз ўқиб, ўқимаслиги ҳақида фатволар ёритилиб боради, иншааллоҳ.\nТаҳоратсиз чалқанча ётиб намоз ўқидим …\nFevral 14, 2011 Hikmat Nuri\tLeave a comment\nСавол: Тақрибан тўрт йилча илгари автоҳалокатга учрадим ва уч ой ёталоқ қолдим. Икки ойча ўтира олмадим ва намозни таҳоратсиз чалқанча ётиб ўқидим. (Айтингларчи), бу намозим равоми?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 8574):\nАгар ҳолат айтилганидек бўлса, таяммум билан ўқиган бўлсангиз намозингиз раводир. Чунки Аллоҳ таоло:\n«Аллоҳдан кучингиз етганича қўрқингиз!»– деган (Тағобун: 16).\nАгар таяммум қилмаган бўлсангиз намозингизни қайта ўқиб олишингиз керак.\nТилдан қолган одамнинг намози\nСавол: Акам қаттиқ касал бўлиб, тилдан қолди. Бироқ қалби доимо Аллоҳни зикр қилади. Намоз вақти кирса қироат қилиш учун тили билан гапиргандек бўлади. (Айтингларчи), акам тузалгунича намоз ўқимаса бўладими ёки имкониятига қараб ўқийвериши керакми?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 8817–3):\nАкангиз модомики ҳуши жойида экан, қуйидаги Аллоҳ таолонинг ояти ва Расулуллоҳ соллаллоҳу алайҳи ва салламнинг ҳадисларига кўра ўз имкониятига қараб ва кучи етганича намоз ўқиши керак:\n«Сизларни бирон нарсага буюрсам кучингиз етганича қилинглар» (Имом Бухорий 9/117; Имом Муслим 2/975; Имом Аҳмад 2/247; Ибн Можа 1/3).\nКекса отам тўрт йилдан буён намоз ўқимайди …\nСавол: Менинг кексайиб қолган отам бор. У тўрт йилдан буён касалхонада даволанади ва намоз ўқишга кучи етмайди. Унинг нафақахўрлик маошини мен оламан. Отамнинг мендан бошқа балоғатга етган фарзандлари ҳам бор. Сиз тавсия этсангиз, улар садақа ёки каффорот учун (менга) мурожаат этишлари мумкинми?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 8836–1):\nАввало, агар отангизнинг ҳуши жойида бўлса, унга, намоз касаллик сабабли соқит бўлмаслигини ҳамда ўз ҳолатига қараб тик туриб ёки ётиб ёхуд ёнбошлаб ёда чалқанча ётиб намоз ўқийвериши, қодир бўлса сув билан таҳорат қилиши ёки (тупроқ билан) таяммум қилиши фарз эканини тушунтириш керак. Таҳорат қилишдан илгари бавл ва нажосатларнинг чиққан жойларини тоза бўлганича қоғоз ёки бошқа бирон нарса билан уч ёки ундан кўра кўпроқ марта артиш лозим.\nАгар отангизнинг ҳуши йўқ бўлса, унга намоз ўқиш фарз бўлмайди. Отангизнинг рўза тутиши ва бошқаларни тўйдириши ҳам фарз эмас. Аллоҳ шифо берса зиммасидаги қазо намозларни тутиб беради. Агар шифо топганидан кейин ҳам уларни тутиб беришга кучи етмаса, тутмаган ҳар бир куни учун бир бечоранинг қорнини тўйдиради.\nИккинчидан, отангизнинг мазкур молидан отангиздан рухсат олибгина садақа беришингиз лозим бўлади.\nОғзини юмиб қироат қилди …\nСавол: Биров эрталаб тишини олдирди. У пешин вақти келгач ҳануз милклари тузалмаган бўлсада жамоат билан намоз ўқиди. Намозида оғзини очмай кўнглида қироат, рукуъ ва сажда қилди. Унинг бу ҳолатда ўқиган намозининиг ҳукми нима?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 5130–1):\nМазкур одам такбир ва қироатларни талаффуз қилишга ожиз бўлган бўлса, намози раводир. Агар ожиз бўлмай тили билан талаффуз қилмаган бўлса, намози бекордир. Суғурилган тишнинг ўрнидаги намлик ёки қон, афв қилингандир.\nСунъий ухлатилган одамнинг намози\nСавол: Тиббиёт йўриғига кўра жарроҳлик амалиёти ўтказилиши керак бўлган одамни амалиётдан илгари сунъий ухлатилади. Бу уйқу давомида намоз вақтининг ўтиб кетиш эҳтимоли ҳам бўлади. Беморнинг бундай пайтдаги ҳукми табиий суратда ҳушидан кетган одамнинг ҳукмида бўлиб қазо қилган намозларини ўқимайдими ёки ҳушига келганида ўқиши керакми?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 8597–2):\nУйқудан уйғонган одамдек бу одам ҳам намознинг қазосини ўқиб бериши фарздир.


Трансферлар: “торт-торт”дан тараққиёт сари ("ИнтерФутбол" блоги)\nМавжуд вазият табиий равишда кишини позитив ёки негатив фикрлашга ўргатади. Марко Станоевич нима сабабдан ҳамон таклиф кутмоқда? Савияси қандайлигини «Насаф»да исботлаган футболчига харидор топилмаётгани ғалати, албатта. Тўғри, унинг трансфер баҳоси баланд. Аммо бу ўринда гап нархда эмас, назаримизда. Футболчи ноқонуний «келишув»га кўнмаслиги ҳам мумкин-ку?! Фойдага ўрганиб қолганлар бундай ҳолатда шартнома тузмасликлари аниқ. Буниси энди эҳтимолий версиямиз, шахсий мулоҳазамиз....


Бугун мусулмон оламида мураккаб ижтимоий-сиёсий жараёнлар кечмоқда. Яқин Шарқ ва бошқа ҳудудлардаги қатор мамлакатлар чуқур сиёсий танглик, ижтимоий ва иқтисодий беқарорлик ва қуролли тўқнашувларни бошидан кечирмоқда. Мазкур ҳудудларда гўёки ҳақиқий “исломий давлат” қуриш шиори остида очиқдан-очиқ зўравонлик, инсонийликка зид ваҳшийликларга асосланган амалларга қўл ураётган турли гуруҳ ва жамоалар урчиб кетди. Ушбу ҳолат давлатнинг катта ёки кичиклиги, дини ва миллатидан қатъий назар, тинчлик ва барқарорлик нақадар азиз неъмат эканини яна бир бор исботлаб бермоқда.Сўнгги йилларда ақидапараст оқимлар ёшлар ичидаги фаолиятини меҳнат мигрантларини таъсир доирасига олиш, “ҳужралар” ташкил этиш, дин ниқобидаги экстремистик мазмундаги материалларни электрон кўринишда тарқатиш, интернет орқали тарғибот ўтказиш каби усулларда амалга оширмоқда. Айниқса, интернет тармоғида ўзини “Ислом давлати” (ИШИД), “Жабҳат ал-Нусра” деб атаб олган террористик ташкилотлар гўёки ислом равнақи йўлида курашаётган “мужоҳид биродарлар гуруҳи” экани ҳақидаги тарғибот-ташвиқот кенг кўламда олиб борилаётгани, бунинг оқибатида дунёнинг кўплаб мамлакатларидан мусулмон ёшлар “ҳижрат” қилиш ва “жиҳод”да иштирок этиб даъвосида Сурия ва Ироқ ҳудудига бориб, ушбу гуруҳ сафига бориб қўшилаётганининг гувоҳи бўлмоқдамиз.\nАбу Ҳурайра розияллоҳу анҳудан ривоят қилган ҳадисда айтилади: “Набий соллаллоҳу алайҳи васаллам дедилар: “Аллоҳ деди: “Уч (киши) борки, Қиёмат куни мен уларга хусуматчиман: Менинг номим билан (аҳд) бериб, кейин ҳиёнат қилган киши; ҳур одамни сотиб, пулини еган киши; ишчи ёллаб, ундан (ишни) тўла талаб қилиб олиб, ҳақини бермаган киши”.\nҲозир ИШИД таркибида алданган ёшлар жуда кўп. Улар “кофирларга қарши жиҳод қиляпмиз, орзуимиз жаннат”, дейишяпти-ку, аммо мусулмонларни қатл этиб, оғир гуноҳга ботмоқда. Биз бундай нобакорликнинг олдини олишимиз даркор”, деб таъкидлаган.Аслида “ҳижрат” луғатда “кўчиш, бирон нарсадан ажраш, тарк этиш” маъноларини англатади. Истилоҳда Пайғамбаримиз Муҳаммад соллаллоҳу алайҳи васаллам бошчиликларидаги бир гуруҳ мусулмонлар жамоасининг Қурайш тазийқидан қутилиш мақсадида Маккадан Мадинага кўчиб ўтишларига ҳижрат дейилади.\nАқидапарастлар ёшларни авраб, ислом диёри бўлган, азон айтиладиган, жума ва ҳайит намозлари ўқиладиган, умуман, исломнинг беш арконлари эмин-эркин адо этилиб, мусулмончилик амалда бўлган ва фуқаролар тинчлик-хотиржамликда ҳаёт кечираётган Ватанини тарк этишга тарғиб қилмоқда. Ваҳоланки, ўз юртини ташлаб, ўзга юртларда сарсон-саргардон юриш, манқурт шахслар билан бирлашиб, киндик қони тўкилган юртига қарши қурол кўтариш айни ислом таълимотига зид ишдир. Инсонларни тинч ва осойишта диёрдан дин номидан қотилликлар ошкора қилинаётган фитна маконларига чорлашдек қабиҳ иш ҳеч қачон “Хижрат” бўла олмайди. Пайғамбаримиз соллаллоҳу алайҳи васаллам ҳадиси шарифда: “Ҳақиқий муҳожир Аллоҳ ва Расули қайтарган нарсадан ҳижрат қилган (қайтган) мусулмондир” деб марҳамат қилганлар. Ислом дини Ватанга ҳиёнат, қотиллик, бузғунчилик, ўзини ўзи ўлдириш, ўзгаларга зум қилиш, ота-онага оқ бўлиш кабилардан қатъий қайтаради.\nДин ниқобидаги экстремизм дунёдаги деярли барча мамлакатларда шахс, жамият ва давлатнинг ҳаётий муҳим манфааатларига таҳдид солиб келмоқда. Жумладан, дин ниқобидаги экстремистик оқим таркибига кириб қолган шахс: оиласи, қариндош-уруғлари ва яқин инсонларидан маҳрум бўлади; Жамиятдаги ижтимоий мавқеини йўқотади, чуқур илм олиш, яхши касб эгас бўлиш ва ҳаётда муносиб ўрин эгаллаш имкониятларидан айрилади. Ўз навбатида, дин ниқобидаги экстремистик ғоя ва ёт диний қарашларнинг жамиятдаги ижтимоий-маънавий муҳит ва тадрижий ривожланишга зарарли таъсири эса ёшлар хорижий юртларга чиқиб кетиши оқибатида жамиятнинг бирламчи бўғини бўлган оилаларда парокандалик юзага келади, фарзандлар тарбиясиз, оилалар эса боқувчисиз қолади; жамиятда анъанавий қадриятларни авлоддан авлодга узатиш тизими ва тадрижий ривожланиш жараёни бузилади, мазкур жамиятда асрлар оша муҳим ўрин тутган миллий, маданий, тарихий қадриятлар аҳамиятини йўқотиши оқибатида маънавият пасаяди;\nХорижга иш ахтариб кетган айрим ёшларимиз дин ниқобидаги экстремистик оқим аъзоларининг таъсирига тушиб, юртга қайтгандан сўнг ён-атрофдагилардан “жамоат” тузишга, уларни “ҳижрат”га олиб чиқишга қаратилган ҳаракатлар содир этаётгани кузатилмоқда. Албатта, иш жойи танлаш ҳуқуқи ҳар ким учун кафолатланган, бироқ ҳозирда айрим хорижга кетганларнинг одам савдоси қурбонига айланиб қолаётгани, хору зор бўлиб, бирон нарса орттириб қайтиш ўрнига боридан ҳам айрилиб келаётани ҳам бор гап. Энг ёмони пул топиш истагида хорижга кетганларнинг баъзилари чет элдаги ясама “дин даъватчилари”нинг қармоғига илиниб, сохта “ҳижрат” ва “жиҳод” даъватларига учаётгани, уч-тўрт сўм учун Сурия, Афғонистон каби каби низо ва уруш ўчоқларида қўлларини қонга белаб, ўз она-юртига қурол ўқталиш даражасидаги манқуртга айланиб қолаётгани бу масалага жиддий эътибор қаратиш лозимлигини тақозо қилмоқда. У ерларда дийдаси қотган жаллодларга айланган бу жоҳиллар юртига қурол ўқталиб ўз халқи, ота-онаси ва диндошларига таҳдид билан дағдаға қилишдек тубанликка юз тутяптилар.\nВазиятнинг бундай таҳликали ўзгариб бориши республикамизда барча жонкуяр фуқароларидан ҳушёрлик ва огоҳликни кескин оширишларини тақозо этади. Тинчликни сақлаш хушёрлик ва огоҳликни талаб қилади. Афсуски, ҳаётимизда содир бўлаётган ноқонуний хатти-ҳаракатларни кўриб кўрмасликка оладиган, тинчликни сақлаш фақат давлатнинг иши деб ўйлайдиганлар, фарзандларининг тарбияси билан қизиқмайдиган ота-оналар ҳам борлигини қайд этиш лозим. Ватан оиладан бошланади. Оилада тинчлик бўлса, маҳалла, қишлоқ, шаҳар, вилоят ва ниҳоят мамлакатда осойишталик бўлади, юрт равнақ топади. Бунинг учун эса, бугунги кунда фарзандларимизнинг илмий савиялари, айниқса дунёвий илмлари билан баробар даражада, Ислом дини илмлари билан ҳам маънавий қуроллантириб боришимиз лозим. Чунки бу бугунги кундаги эътиқодий муаммоларнинг ечими бўлиши билан аҳамиятли, долзарб ва асосий вазифаларидан бири бўлиб қолмоқда. Шунингдек, касбу-хунарлари билан ахлоқий фазилатларини ҳам ўстириб боришимиз муҳим вазифамиздир.\nЁш авлоднинг турли ёт оқимлар таъсирига тушиб қолишини олдини олиш тўғрисида ғамхўрлик фақат ҳукуматимиз ёки таълим муассасаларининг вазифаси эмас, балки ҳар бир ота-онанинг ҳам муҳим бурчларидан биридир. Бунинг учун эса ҳар бир ота-она муқаддас динимиз таълимотларини эътироф этилган манбалар асосида ўзлари ҳам яхши билиш баробарида фарзандларига ҳам ўргатишлари лозимдир.\nКиритилган вақти: 30/03/2021 08:34; Кўрилганлиги: 107\nМатериал манзили: https://sammuslim.uz/articles/actual/terrorizm-va-ekstremizm-yoshlarimiz-kelajagiga-tahdiddir\nЧоп этилган вақт: 18/05/2021 21:35


РОССИЯДА ИЛК БЕМОР КОРОНАВИРУСДАН ВАФОТ ЭТДИ… - 19 Марта 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2020 » Март » 19 » РОССИЯДА ИЛК БЕМОР КОРОНАВИРУСДАН ВАФОТ ЭТДИ…\nРОССИЯДА ИЛК БЕМОР КОРОНАВИРУСДАН ВАФОТ ЭТДИ…\nБемор 79 ёшда бўлган. 13 март куни коронавирус юқтиргани сабабли касалхонага ётқизилиб, алоҳида боксга жойлаштирилганди. Маълум бўлишича, бу аёл бир қатор сурункали хасталиклар, жумладан, қандли диабетнинг 2 типи, юрак ишемик хасталиги, гипертензия, атеросклероз ва ҳоказо. Коронавирусни юраги кўтара олмади. Бугун касалхонада вафот этди. Марҳуманинг яқинлари, у билан охирги пайтда мулоқотда бўлганларнинг барчаси карантинга туширилиб, врачлар назоратига олинган.\nРоссиядаги коронавирус бўйича тезкор штаб мутахассислари ёши ўтганлар коронавирусни жуда оғир ўтказишларини яна қайтадан барчага маълум қилган. Шу сабабли уларнинг вирус юқтирмасликларини имкон доирасида минималлаштириш тавсия этилади.


ЎзА - 250 миллион долларлик шартнома имзоланди\n25.08.2018 17:04:14 Чоп этиш версияси\n250 миллион долларлик шартнома имзоланди\nПойтахтимиздаги «Ўзэкспомарказ» миллий кўргазмалар мажмуасида “Тошкент вилоятида бизнес юритинг“ инвестицион форуми ўтказилди.\nФорумда Россия, Франция, Германия, Польша, Болгария, Туркия, АҚШ, Хитой, Япония, Жанубий Корея, Ҳиндистон, Малайзия ва Сингапур каби 20 дан ортиқ давлатдан 200 дан зиёд дипломатик корпус вакиллари, тадбиркор ва инвесторлар иштирок этди.\nИкки кун давом этган форумнинг дастлабки кунида Тошкент вилоятининг туризм, саноат, қишлоқ хўжалиги ва фармацевтика йўналишларидаги бизнес лойиҳалар тақдимоти бўлиб ўтди. Вилоят ҳокими Ғ.Ибрагимов томонидан чет эллик ишбилармон доира вакилларига вилоятнинг инвестицион муҳити – шароит ва имкониятлари таништирилди.\nТадбирда Болгария, Татаристон ва Хитой давлатлари вакиллари Ўзбекистон Республикасида, шу жумладан, пойтахт вилоятида бизнес юритишнинг афзалликлари, инвесторлар учун яратилган қулай шароит ва имкониятлар, имтиёзлар ҳақида ўз фикрини билдирилди.\nФорум доирасида «Ўзэкспомарказ» павильонида вилоятнинг 200 га яқин тадбиркорлари томонидан саноат, туризм ва қишлоқ хўжалиги маҳсулотлари кўргазмаси ҳам ташкил этилди.\n– Корхонамизда йилига ўртача 10 минг тонна сифатли товуқ гўшти тайёрланади, – дейди Пискент туманидаги “Саховат Бройлер“ масъулияти чекланган жамияти бўлим бошлиғи Р.Қамбаров. – Маҳсулотлар асосан қўшни Қозоғистон, Қирғизистон, Тожикистон, Туркманистон ва араб давлатларига экспорт қилинмоқда.\nТадбир иштирокчилари “Ангрен эркин иқтисодий саноат зонаси“да бўлиб, у ердаги корхоналар фаолияти ва ишлаб чиқарилаётган маҳсулотлар билан танишди.\nДастлабки маълумотларга кўра, форум доирасида чет эллик инвесторлар билан 250 миллион долларлик 10 лойиҳа бўйича келишувга эришилган.